qundao/data-zh-poetry huggingface dataset:
上茶使邹郎中孟卿·其五
作者：程公许
朝代：宋
体裁：古风

广文官独冷，博士冗不治。况此侯国泮，赘哉童子师。萧散非郑老，文章惭退之。可能冰雪地，一借春风吹。
上茶使邹郎中孟卿·其四
作者：程公许
朝代：宋
体裁：古风

节传拥玉帐，天遣西南来。怦怦朱丝绳，皎皎明镜台。稂莠亟芟夷，本根费栽培。度外广物色，世岂真乏才。
与子先兄及伯畅甥别投宿明月山客邸怅然有赋
作者：程公许
朝代：宋

相思命千里驾，惨别缓三叠歌。幸祖帐得少住，奈征夫催发何。岐路暂须执手，高城忍更回头。大家制儿女泪，努力为名业谋。钟情慨左右手，舍我作汗漫游。渭阳政须数面，南浦约送行舟。
与子先兄及伯畅甥别投宿明月山客邸怅然有赋·其一
作者：程公许
朝代：宋

相思命千里驾，惨别缓三叠歌。幸祖帐得少住，奈征夫催发何。
与子先兄及伯畅甥别投宿明月山客邸怅然有赋·其一
作者：程公许
朝代：宋

相思命千里驾，惨别缓三迭歌。
幸祖帐得少住，奈征夫催发何。
与子先兄及伯畅甥别投宿明月山客邸怅然有赋·其三
作者：程公许
朝代：宋
体裁：六言诗

钟情慨左右手，舍我作汗漫游。渭阳政须数面，南浦约送行舟。
与子先兄及伯畅甥别投宿明月山客邸怅然有赋·其二
作者：程公许
朝代：宋
体裁：六言诗

岐路暂须执手，高城忍更回头。大家制儿女泪，努力为名业谋。
丙子寅月九日五鼓梦馀忆旧作因用韵
作者：程公许
朝代：宋
体裁：七言律诗

业识萦牵岂自由，幸逢此劫在儒流。昏昏心似未磨镜，役役身如不缆舟。闻道无缘时已晚，养生欠术鬓先秋。向平可谓真男子，家事无关五岳游。
丙子重阳触事有赋得绝句七首
作者：程公许
朝代：宋

槃水平生谨自持，苦为痎病费医治。一秋偏识端居味，馀事何妨读杜诗。策策窗前落叶乾，晚香空自傲霜寒。力贫未办倾家酿，一酌亲颜也自欢。去年今日枕江楼，对酒谈经夜不休。闻道黄花满仙谷，莫教儿辈觉风流。雅志求仁苦力难，知他隔许利名关。流光俛仰一弹指，与世浮沉祇强颜。薄宦羁縻兔落罝，西阡不到一年赊。销魂霜露增悽怆，陟屺瞻思晚日斜。风雨连宵苦泪潸，可怜半作冢累然。钟情叔氏如酥酪，岁晚相随对榻眠。寂寞随人药市行，可能金石尽知名。飞仙未必真违世，长使痴氓学卫生。
丙子重阳触事有赋得绝句七首·其一
作者：程公许
朝代：宋

槃水平生谨自持，苦为痎病费医治。
一秋偏识端居味，余事何妨读杜诗。
丙子重阳触事有赋得绝句七首·其一
作者：程公许
朝代：宋

槃水平生谨自持，苦为痎病费医治。一秋偏识端居味，馀事何妨读杜诗。
丙子重阳触事有赋得绝句七首·其七
作者：程公许
朝代：宋
体裁：古风

寂寞随人药市行，可能金石尽知名。飞仙未必真违世，长使痴氓学卫生。
丙子重阳触事有赋得绝句七首·其三
作者：程公许
朝代：宋
体裁：古风

去年今日枕江楼，对酒谈经夜不休。闻道黄花满仙谷，莫教儿辈觉风流。
丙子重阳触事有赋得绝句七首·其二
作者：程公许
朝代：宋

策策窗前落叶乾，晚香空自傲霜寒。力贫未办倾家酿，一酌亲颜也自欢。
丙子重阳触事有赋得绝句七首·其二
作者：程公许
朝代：宋

策策窗前落叶干，晚香空自傲霜寒。
力贫未办倾家酿，一酌亲颜也自欢。
丙子重阳触事有赋得绝句七首·其五
作者：程公许
朝代：宋
体裁：古风

薄宦羁縻兔落罝，西阡不到一年赊。销魂霜露增悽怆，陟屺瞻思晚日斜。
丙子重阳触事有赋得绝句七首·其六
作者：程公许
朝代：宋

风雨连宵苦泪潸，可怜半作冢累然。钟情叔氏如酥酪，岁晚相随对榻眠。
丙子重阳触事有赋得绝句七首·其六
作者：程公许
朝代：宋

风雨连宵苦泪潸，可怜半作冢纍然。
钟情叔氏如酥酪，岁晚相随对榻眠。
丙子重阳触事有赋得绝句七首·其四
作者：程公许
朝代：宋
体裁：古风

雅志求仁苦力难，知他隔许利名关。流光俛仰一弹指，与世浮沉祇强颜。
东川怀古
作者：程公许
朝代：宋

平生不踏东川路，乘兴春风烂漫游。文冢姓名悬日月，书堂冤愤惨林丘。欲呼千载醉魂起，那复少陵诗句遒。啼鸟不知人意绪，弄晴刚自说春愁。
东川怀古
作者：程公许
朝代：宋

平生不踏东川路，乘兴春风烂漫游。
文冢姓名悬日月，书堂冤愤惨林丘。
欲呼千载醉魂起，那復少陵诗句遒。
啼鸟不知人意绪，弄晴刚自说春愁。
东川节度歌
作者：程公许
朝代：宋

东川节度兵马雄，我尝闻之浣溪翁。五百年间人事纷变灭，惟有青山衮衮今古同。春官侍郎李太史，沃丝昔日来观风。八年俛仰一炊黍，蔚蓝台上烟雨愁溟濛。棠郊蔽芾公所憩，还有竹骑驰儿童。是时北尘转骚屑，绿林之寇纷内讧。洛波殷雷跃双龙，遂也长公潼少公。少公赴镇先十日，千夫煌煌飞旆红。金城一面森戌削，贼戈自此不复锋。三灾之劫偶参会，天岂薄于遂而私于潼。屹然洚波之砥柱，艰哉安宅之集鸿。险夷一节贯金石，玉山对峙双玲珑。春风送客来，束书一短篷。恨无春色浮山之杰句，空有帝乡愁绪之孤忠。举头山城新百雉，缭绕下与州城通。高如石首矗万仞，坚并铁瓮盘层穹。楼棚丹霞未为丽，形势墨守何可攻。向来牛头著亭处，晴烟万井历历明双瞳。彻桑未雨宁过计，路旁筑屋难为功。侍郎忧国秉卓识，始谋肯使轻伤农。登登之筑纷百堵，一朝巀嶪如金墉。初疑化城为佛幻，又恐鬼役非人工。浣溪曩赋冬狩行，恨不回辔擒四戎。向令眼前见此事，奇伟大篇当复加舂容。腐儒自嗟才力窘，安得唤起诗老为我细琢砻。紫皇坐朝甘泉宫，四明不隔天九重。慨怀豹尾旧持橐，长安日远身孤蓬。起家小屈东川牧，骥足折旋萦蚁封。三年厌听鞞鼓噪，甲兵何时一洗空。事不为难亦非易，所病滔滔皆发蒙。明堂只须一柱力，杗桷渠可令乏供。更须度外广物色，纳纳万顷云梦胸。我歌东川节度兵马雄，歌声激烈轰丰隆。先一州兮后天下，风云呼吸龙虎从。画图麒麟铭鼎钟，牛头之城万古长穹窿。
东川节度歌
作者：程公许
朝代：宋

东川节度兵马雄，我尝闻之浣溪翁。
五百年间人事纷变灭，惟有青山衮衮今古同。
春官侍郎李太史，沃丝昔日来观风。
八年俛仰一炊黍，蔚蓝台上烟雨愁溟蒙。
棠郊蔽芾公所憩，还有竹骑驰儿童。
是时北尘转骚屑，绿林之寇纷内讧。
洛波殷雷跃双龙，遂也长公潼少公。
少公赴镇先十日，千夫煌煌飞旆红。
金城一面森戌削，贼戈自此不復锋。
三灾之劫偶参会，天岂薄于遂而私于潼。
屹然洚波之砥柱，艰哉安宅之集鸿。
险夷一节贯金石，玉山对峙双玲珑。
春风送客来，束书一短篷。
恨无春色浮山之杰句，空有帝乡愁绪之孤忠。
举头山城新百雉，缭绕下与州城通。
高如石首矗万仞，坚并铁瓮盘层穹。
楼棚丹霞未为丽，形势墨守何可攻。
向来牛头着亭处，晴烟万井历历明双瞳。
彻桑未雨宁过计，路旁筑屋难为功。
侍郎忧国秉卓识，始谋肯使轻伤农。
登登之筑纷百堵，一朝𡽱嶪如金墉。
初疑化城为佛幻，又恐鬼役非人工。
浣溪曩赋冬狩行，恨不回辔擒四戎。
向令眼前见此事，奇伟大篇当復加舂容。
腐儒自嗟才力窘，安得唤起诗老为我细琢砻。
紫皇坐朝甘泉宫，四明不隔天九重。
慨怀豹尾旧持橐，长安日远身孤蓬。
起家小屈东川牧，骥足折旋萦蚁封。
三年厌听鞞鼓譟，甲兵何时一洗空。
事不为难亦非易，所病滔滔皆发蒙。
明堂只须一柱力，杗桷渠可令乏供。
更须度外广物色，纳纳万顷云梦胸。
我歌东川节度兵马雄，歌声激烈轰丰隆。
先一州兮后天下，风云呼吸龙虎从。
画图麒麟铭鼎钟，牛头之城万古长穹窿。
中元节日登舟赴官巴西兄侄偕亲友追送三十里乃别相顾悽黯舟行得此诗以寄
作者：程公许
朝代：宋

随牒倦尘土，归梦长纷纭。
及归岁阻饥，负米良艰勤。
细摹食粥帖，长歌送穷文。
忽捧毛生檄，往撷鲁宫芹。
元方与犹子，念我当离羣。
折柬期诸彦，褰裳集江濆。
追送三十里，酒炙罗缤纷。
夜航语达旦，掺袂俄夕曛。
汀芦黯回首，风萍怅轻分。
时危事远役，所遇无一欣。
元戎调新律，笑谈静边氛。
容我坐无毡，峩冠诵皇坟。
采兰劝加餐，伐木友多闻。
诸君志姱修，未可恬耕耘。
努力崇令猷，时来皆青云。
中元节日登舟赴官巴西兄侄偕亲友追送三十里乃别相顾悽黯舟行得此诗以寄
作者：程公许
朝代：宋

随牒倦尘土，归梦长纷纭。及归岁阻饥，负米良艰勤。细摹食粥帖，长歌送穷文。忽捧毛生檄，往撷鲁宫芹。元方与犹子，念我当离群。折柬期诸彦，褰裳集江濆。追送三十里，酒炙罗缤纷。夜航语达旦，掺袂俄夕曛。汀芦黯回首，风萍怅轻分。时危事远役，所遇无一欣。元戎调新律，笑谈静边氛。容我坐无毡，峨冠诵皇坟。采兰劝加餐，伐木友多闻。诸君志姱修，未可恬耕耘。努力崇令猷，时来皆青云。
中秋和姜主簿韵
作者：程公许
朝代：宋

中秋月白古来悭，孤坐寒窗思黯然。懒近舞腰花十八，恨无珠履客三千。三更露气满秋堂，秘诀新传食月芒。安得南楼三百尺，暂容老子据胡床。
中秋和姜主簿韵·其一
作者：程公许
朝代：宋
体裁：七言绝句

中秋月白古来悭，孤坐寒窗思黯然。懒近舞腰花十八，恨无珠履客三千。
中秋和姜主簿韵·其二
作者：程公许
朝代：宋
体裁：七言绝句

三更露气满秋堂，秘诀新传食月芒。安得南楼三百尺，暂容老子据胡床。
中秋节侍杨尚书待月南楼
作者：程公许
朝代：宋

羽扇风清夙霭收，元戎邀月上南楼。
卷回天外连宵雨，借与人间一夕秋。
六合扫清知有待，微云点缀故宜休。
阑干直北频搔首，何限关山笛裏愁。
中秋节侍杨尚书待月南楼
作者：程公许
朝代：宋

羽扇风清夙霭收，元戎邀月上南楼。卷回天外连宵雨，借与人间一夕秋。六合扫清知有待，微云点缀故宜休。阑干直北频搔首，何限关山笛里愁。
临途届郫值雨
作者：程公许
朝代：宋
体裁：七言绝句

仙人念我世缘轻，贷与山行几日晴。袖有碧岑三十六，不妨风雨过鹃城。
临邛试士
作者：程公许
朝代：宋
体裁：七言绝句

沉沉锁棘春风晚，漠漠重帘昼景移。白纻晓寒疑梦事，袖间犹记墨淋漓。
为建平詹使君赋山泉
作者：程公许
朝代：宋

秋风慄憀宋玉宅，湍波磕涌三闾祠。行人莫蚩我邦陋，离骚千古芳菲菲。使君玉立笋班上，得州如斗不薄之。冠峨切云佩陆离，欲与二子论襟期。官居髣髴蓬岛似，翠雾白云山四围。向来专情在岩壑，爱此线溜来逶迤。搜岩剔薮作幽事，便有一派银河垂。酿泉为酒旨且冽，环滁之乐同一时。有时痛饮挟骚读，声和泉石含馀悽。天涯有客倦行李，云间小队来追随。窥公心源瑩澄彻，亦如此水涅不缁。里无追胥关薄征，峡山今是春台熙。邦人恐公日边在，谁恤我老字我蚩。何人勒铭泉上石，后千万年甘棠诗。
为建平詹使君赋山泉
作者：程公许
朝代：宋
体裁：古风

秋风慄憀宋玉宅，湍波磕涌三闾祠。行人莫蚩我邦陋，离骚千古芳菲菲。使君玉立笋班上，得州如斗不薄之。冠峨切云佩陆离，欲与二子论襟期。官居髣髴蓬岛似，翠雾白云山四围。向来专情在岩壑，爱此线溜来逶迤。搜岩剔薮作幽事，便有一派银河垂。酿泉为酒旨且冽，环滁之乐同一时。有时痛饮挟骚读，声和泉石含馀悽。天涯有客倦行李，云间小队来追随。窥公心源莹澄彻，亦如此水涅不缁。里无追胥关薄征，峡山今是春台熙。邦人恐公日边在，谁恤我老字我蚩。何人勒铭泉上石，后千万年甘棠诗。
为建平詹使君赋山泉
作者：程公许
朝代：宋

秋风栗憀宋玉宅，湍波磕涌三闾祠。
行人莫蚩我邦陋，离骚千古芳菲菲。
使君玉立笋班上，得州如斗不薄之。
冠峨切云佩陆离，欲与二子论襟期。
官居髣髴蓬岛似，翠雾白云山四围。
向来专情在岩壑，爱此线溜来逶迤。
搜岩剔薮作幽事，便有一派银河垂。
酿泉为酒旨且冽，环滁之乐同一时。
有时痛饮挟骚读，声和泉石含余悽。
天涯有客倦行李，云间小队来追随。
窥公心源莹澄彻，亦如此水涅不缁。
里无追胥关薄征，峡山今是春台熙。
邦人恐公日边在，谁恤我老字我蚩。
何人勒铭泉上石，后千万年甘棠诗。
为沧江虞使君赋客室三首
作者：程公许
朝代：宋

丈室纵横狮子坐，仙裾杂遝蕊珠宫。世人莫笑渠荒幻，且验灵台一点中。四达皇皇一广居，此中妙用绝方隅。客来请问名斋意，拈与床头太极图。屋下何妨架屋重，规模不与俗人同。君看万象森罗处，岂有纤毫碍太空。
为沧江虞使君赋客室三首·其一
作者：程公许
朝代：宋

丈室纵横狮子坐，仙裾杂沓蕊珠宫。
世人莫笑渠荒幻，且验灵台一点中。
为沧江虞使君赋客室三首·其一
作者：程公许
朝代：宋

丈室纵横狮子坐，仙裾杂遝蕊珠宫。世人莫笑渠荒幻，且验灵台一点中。
为沧江虞使君赋客室三首·其三
作者：程公许
朝代：宋
体裁：七言绝句

屋下何妨架屋重，规模不与俗人同。君看万象森罗处，岂有纤毫碍太空。
为沧江虞使君赋客室三首·其二
作者：程公许
朝代：宋
体裁：七言绝句

四达皇皇一广居，此中妙用绝方隅。客来请问名斋意，拈与床头太极图。
为玉汝赋莼湖借田家乐府韵
作者：程公许
朝代：宋

莼湖何物堪怡悦，与鉴湖境无差别。诗人胸贮冰雪清，湖边吟作寒螀鸣。紫莼可羹菰可饭，把茅自足了一生。食前方丈位钧轴，何如深林一枝足。宽閒之野寂寞滨，钓有缗竿耕有犊。男儿何须嗟命薄，富贵不淫贫贱乐。
为玉汝赋莼湖借田家乐府韵
作者：程公许
朝代：宋

莼湖何物堪怡悦，与鑑湖境无差别。
诗人胸贮冰雪清，湖边吟作寒螀鸣。
紫莼可羹菰可饭，把茅自足了一生。
食前方丈位钧轴，何如深林一枝足。
宽閒之野寂寞滨，钓有缗竿耕有犊。
男儿何须嗟命薄，富贵不淫贫贱乐。
为王山尹子渚赋潜斋末句寄声叶新之
作者：程公许
朝代：宋

斯文宗绪自河南，妙处元非故纸钻。万里梦归伊阙远，一窗静对玉峰攒。林深雾豹南山隐，海阔风鹏北溟抟。刻楮自怜无一补，写心寄与故人看。
为王山尹子渚赋潜斋末句寄声叶新之
作者：程公许
朝代：宋

斯文宗绪自河南，妙处元非故纸钻。
万里梦归伊阙远，一窗静对玉峰攒。
林深雾豹南山隠，海阔风鹏北溟抟。
刻楮自怜无一补，写心寄与故人看。
久旱祷雨罗仙有应使君再赋索和
作者：程公许
朝代：宋

未饶风伯怒吹云，且为仙翁荐宝熏。
光夺钟山耕父室，令传古道阿香坟。
流膏泫泫沟塍溢，喜气酣酣曲糵醺。
太守同忧亦同乐，兵厨余沥不难分。
久旱祷雨罗仙有应使君再赋索和
作者：程公许
朝代：宋

未饶风伯怒吹云，且为仙翁荐宝熏。光夺钟山耕父室，令传古道阿香坟。流膏泫泫沟塍溢，喜气酣酣曲糵醺。太守同忧亦同乐，兵厨馀沥不难分。
久雨快晴侍杨尚书燕镇远楼
作者：程公许
朝代：宋
体裁：七言律诗

瘴雨弥旬快作晴，小山香馥晚风清。高秋幕府閒书檄，落日江山拥旆旌。形势自应专一面，关河犹未息交枰。雅知牧御须才望，盍早还朝洗甲兵。
九日以酒赠雪江胡贤良蒙惠诗和韵
作者：程公许
朝代：宋

荪壁辛楣芰荷屋，静揖秋风酣圣读。占断湖天拓户封，不待诏书赐一曲。红尘车马交衢术，渠肯冠霞立于独。满城风雨又重阳，念子萧疏对寒菊。双壶遣赠滟蛆浮，想见羁愁尽蛾伏。高人一巢有馀地，底须驷马驾车轴。但得长年交酒圣，不妨一笑命骚仆。若云归隐须买田，巢由嗤人未免俗。
九日以酒赠雪江胡贤良蒙惠诗和韵
作者：程公许
朝代：宋

荪壁辛楣芰荷屋，静揖秋风酣圣读。
占断湖天拓户封，不待诏书赐一曲。
红尘车马交衢术，渠肯冠霞立于独。
满城风雨又重阳，念子萧踈对寒菊。
双壶遣赠滟蛆浮，想见羁愁尽蛾伏。
高人一巢有余地，底须驷马驾车轴。
但得长年交酒圣，不妨一笑命骚仆。
若云归隠须买田，巢由嗤人未免俗。
九月晦斋宿太一宫都监姚高士示刘长翁及汤仲能诸公唱酬诗轴因和韵二首
作者：程公许
朝代：宋

扰扰东华车马尘，烟霞何日拂衣襟。空花想已销浮念，枯木犹能发至音。白鹤不来红日暮，金鳞自跃碧潭深。五千言外无馀旨，苦更研朱学洗心。孤云踪迹混风尘，蔼蔼阳和满一襟。招得鸳班同胜赏，肯教牛铎嗣清音。庵当黛面雪霜峭，洞锁玉台烟雨深。何日与师携手去，胎仙同看舞琴心。
九月晦斋宿太一宫都监姚高士示刘长翁及汤仲能诸公唱酬诗轴因和韵二首·其一
作者：程公许
朝代：宋

扰扰东华车马尘，烟霞何日拂衣襟。
空花想已销浮念，枯木犹能发至音。
白鹤不来红日暮，金鳞自跃碧潭深。
五千言外无余旨，苦更研朱学洗心。
九月晦斋宿太一宫都监姚高士示刘长翁及汤仲能诸公唱酬诗轴因和韵二首·其一
作者：程公许
朝代：宋

扰扰东华车马尘，烟霞何日拂衣襟。空花想已销浮念，枯木犹能发至音。白鹤不来红日暮，金鳞自跃碧潭深。五千言外无馀旨，苦更研朱学洗心。
九月晦斋宿太一宫都监姚高士示刘长翁及汤仲能诸公唱酬诗轴因和韵二首·其二
作者：程公许
朝代：宋
体裁：七言律诗

孤云踪迹混风尘，蔼蔼阳和满一襟。招得鸳班同胜赏，肯教牛铎嗣清音。庵当黛面雪霜峭，洞锁玉台烟雨深。何日与师携手去，胎仙同看舞琴心。
书室以黄花围坐二绝句
作者：程公许
朝代：宋

枯禅不羡阿娇屋，静俟宁须郭隗台。天悯羁贫大痴绝，唤将金色界中来。给园光景无边际，趺坐西窗日落时。欲识当时黄面老，莫将色相等閒窥。
书室以黄花围坐二绝句·其一
作者：程公许
朝代：宋
体裁：七言绝句

枯禅不羡阿娇屋，静俟宁须郭隗台。天悯羁贫大痴绝，唤将金色界中来。
书室以黄花围坐二绝句·其二
作者：程公许
朝代：宋
体裁：七言绝句

给园光景无边际，趺坐西窗日落时。欲识当时黄面老，莫将色相等閒窥。
书怀
作者：程公许
朝代：宋

字民能使民和悦，儒术信与吏道别。
十年妖祲滓太清，有耳厌听鼙鼓鸣。
创残之余忍椎剥，逃生要不如无生。
愿絜干纲奠坤轴，罢兵宽赋家给足。
圣躬示朴吏廉平，岁岁蚕登牛产犊。
宦情我自春云薄，何日西归田舍乐。
书怀
作者：程公许
朝代：宋

字民能使民和悦，儒术信与吏道别。十年妖祲滓太清，有耳厌听鼙鼓鸣。创残之馀忍椎剥，逃生要不如无生。愿絜乾纲奠坤轴，罢兵宽赋家给足。圣躬示朴吏廉平，岁岁蚕登牛产犊。宦情我自春云薄，何日西归田舍乐。
买舟至崖祀陆使君
作者：程公许
朝代：宋

水曹羁我窘于囚，贷与潼江一钓舟。
柂转清滩微觱沸，棹移曲巷且夷犹。
偶因檥岸穿沙径，绝爱寒烟簇晚洲。
明日玉屏重覩面，九歌待续水安流。
买舟至崖祀陆使君
作者：程公许
朝代：宋

水曹羁我窘于囚，贷与潼江一钓舟。柂转清滩微觱沸，棹移曲巷且夷犹。偶因舣岸穿沙径，绝爱寒烟簇晚洲。明日玉屏重睹面，九歌待续水安流。
五月十九日夜雨
作者：程公许
朝代：宋

三日炎歊不可当，一宵风雨夜微凉。
羣龙莫吝为霖手，且与干坤洗战场。
五月十九日夜雨
作者：程公许
朝代：宋

三日炎歊不可当，一宵风雨夜微凉。群龙莫吝为霖手，且与乾坤洗战场。
亲友招呼鼎至简以二绝句
作者：程公许
朝代：宋

倦客归来住不多，颇思散策日相过。胶胶扰扰败人意，那得长閒共切磋。璀璨堆盘水陆珍，自量薄福可能胜。何如小摘春畦绿，共话西园夜雨灯。
亲友招呼鼎至简以二绝句·其一
作者：程公许
朝代：宋
体裁：七言绝句

倦客归来住不多，颇思散策日相过。胶胶扰扰败人意，那得长閒共切磋。
亲友招呼鼎至简以二绝句·其二
作者：程公许
朝代：宋
体裁：七言绝句

璀璨堆盘水陆珍，自量薄福可能胜。何如小摘春畦绿，共话西园夜雨灯。
人头山肃谒石壁清源真君像
作者：程公许
朝代：宋

人头接剑门，濯濯危髻绾。
一峰表独立，层崖平若剷。
有一伟丈夫，远莫辨眉眼。
异闻验清源，奇质自天产。
三生旧缘契，邂逅一笑莞。
江流怒未平，父功子其僝。
坐令老蛙缚，笑看离堆铲。
陆海擅两川，利百倍灞浐。
神圣杳难诘，事或载编简。
明德远矣哉，椒浆酌盈琖。
人头山肃谒石壁清源真君像
作者：程公许
朝代：宋

人头接剑门，濯濯危髻绾。一峰表独立，层崖平若铲。有一伟丈夫，远莫辨眉眼。异闻验清源，奇质自天产。三生旧缘契，邂逅一笑莞。江流怒未平，父功子其僝。坐令老蛙缚，笑看离堆铲。陆海擅两川，利百倍灞浐。神圣杳难诘，事或载编简。明德远矣哉，椒浆酌盈盏。
今日良宴会
作者：程公许
朝代：宋
体裁：古风

良辰不可久，飞幰会华馆。雕俎粲陈前，羽觞劝引满。危柱瑟难和，急轸琴失按。含思以亮激，响入凌霄汉。四坐听我歌，歌罢倚长叹。勿遣歌声悲，悲多听者惨。振辔腾康庄，及此岁未晏。
代上夔帅丁文伯
作者：程公许
朝代：宋

璧月行素空，流魄寒潭水。水非与月期，月岂待濯洗。天光发于定，妙契元一理。士生无南北，乐在相知心。同行不同调，有如辰与参。一言针芥投，山水皆知音。畏斋天下士，执鞭愧我后。当时俭府莲，最说庾公秀。十年一欠伸，西楼黯回首。油幢古夔子，锁棘外南宫。宝鉴贮英裁，毡笔题至公。讯旧一以悽，浩荡华表风。宇县莽烟尘，人物叹今眇。兰芷閟其芳，所御或荼蓼。隐思不遑寐，令我忧心悄。古今几枰棋，胜败无常形。世岂欠国手，一著何可轻。但恐当局迷，渠知死可生。向来一寸心，行世几濩落。矫性动有妨，幽思谁与豁。为君歌慨慷，长风起天末。
代上夔帅丁文伯
作者：程公许
朝代：宋

璧月行素空，流魄寒潭水。
水非与月期，月岂待濯洗。
天光发于定，妙契元一理。
士生无南北，乐在相知心。
同行不同调，有如辰与参。
一言针芥投，山水皆知音。
畏斋天下士，执鞭愧我后。
当时俭府莲，最说庾公秀。
十年一欠伸，西楼黯回首。
油幢古夔子，锁棘外南宫。
宝鑑贮英裁，毡笔题至公。
讯旧一以悽，浩荡华表风。
宇县莽烟尘，人物嘆今眇。
兰芷閟其芳，所御或荼蓼。
隠思不遑寐，令我忧心悄。
古今几枰棋，胜败无常形。
世岂欠国手，一着何可轻。
但恐当局迷，渠知死可生。
向来一寸心，行世几濩落。
矫性动有妨，幽思谁与豁。
为君歌慨慷，长风起天末。
代寿安宣相
作者：程公许
朝代：宋

帝佑炎图合中兴，风云嘉会契千龄。
石田旱暵须膏泽，蛰户阴凝耸震霆。
审象岩间同说命，绝韦圣处见羲经。
立谈解使枭羹烂，余事能空兔窟腥。
岌岌危机还奠枕，恢恢游刃发新硎。
坐令含哺娱黄耈，忍使供徭困白丁。
河带已知申汉誓，云和聊復访湘灵。
归来旌节华仁里，寄傲壶觞等大庭。
天厌游氛侵上国，风传飞羽警边亭。
汗颜何限指空血，胶柱谁云瑟可听。
斧钺重开都督府，緌绅盛集小朝廷。
白波坐压风涛汹，黄纸恩浓雨露泠。
重与蜀民司命脉，定知天陛渴仪形。
着高何病棋难活，事定端如醉得醒。
万里车书宁久隔，三边鼙鼓几时停。
西南屹立擎天柱，子午长驱建屋瓴。
会见舆图恢故境，便纡公衮坐头厅。
无穷寿福由忠赤，不朽功名付汗青。
自笑此生同塞马，若为有幸列侯鲭。
诵诗起为苍生贺，南极星环帝座星。
代寿安宣相
作者：程公许
朝代：宋

帝祐炎图合中兴，风云嘉会契千龄。石田旱暵须膏泽，蛰户阴凝耸震霆。审象岩间同说命，绝韦圣处见羲经。立谈解使枭羹烂，馀事能空兔窟腥。岌岌危机还奠枕，恢恢游刃发新硎。坐令含哺娱黄耇，忍使供徭困白丁。河带已知申汉誓，云和聊复访湘灵。归来旌节华仁里，寄傲壶觞等大庭。天厌游氛侵上国，风传飞羽警边亭。汗颜何限指空血，胶柱谁云瑟可听。斧钺重开都督府，緌绅盛集小朝廷。白波坐压风涛汹，黄纸恩浓雨露泠。重与蜀民司命脉，定知天陛渴仪形。着高何病棋难活，事定端如醉得醒。万里车书宁久隔，三边鼙鼓几时停。西南屹立擎天柱，子午长驱建屋瓴。会见舆图恢故境，便纡公衮坐头厅。无穷寿福由忠赤，不朽功名付汗青。自笑此生同塞马，若为有幸列侯鲭。诵诗起为苍生贺，南极星环帝座星。
代寿李参预雁湖先生五十韵
作者：程公许
朝代：宋

仙李蝉嫣系绪长，丹崖谱牒自曹王。滔滔江汉流波漫，濯濯芝兰奕叶芳。陵井已偕儒术显，巽岩尤擅史才良。榆枌倍借千钧重，阀阅高腾万丈光。在昔五之皆瑞晋，祇今三薛共推唐。何人说似公初诞，趺坐从来见未尝。不是老聃钟瑞异，也应太白减精芒。直从上界飘霞佩，来向尘寰艳织襄。疑梦无因嗤卫玠，问炊不馅比元方。鲤庭早熟兰膏读，蟾窟浓分桂子香。秘馆翻书推博洽，著庭紬史极精详。归来两郡驱红旆，还入修门荷紫囊。议礼挽回周典制，代言直似汉文章。一朝谁作兵端启，万里应劳使指将。射雁子卿归亦幸，弃豚窦宪势方张。披肝九陛狞群吠，回首三边已战场。妙选何心荣宠利，扶颠有意为周防。事难忍作抽身计，几密方明疾恶肠。鸾凤得朋应渐集，鸱鸮铩羽可能翔。鱼头熟念衣宽带，虎士欢趋气涌汤。诏下九天衔袖满，人知二府画谋臧。古来所贵真儒用，天定何忧敌国强。刑典已先明两观，和盟便许复侵疆。论功自合专台席，谗口胡为弄巧簧。三载峨峰听鹤唳，九年里社祗龟藏。疏疏竹色横青琐，滟滟湖光映画廊。晓案圣经研蕴奥，夜窗古史阅兴亡。烟霞雅趣疑成痼，风雨清吟乐对床。谁遣白驹歌逸豫，未应绿野久徜徉。情知萧艾糅芳泽，手艺衡兰储糗粮。拟辅皇舆休偾轴，莫令中道叹无航。新衔宠自乾坤施，继廪恩疏雨露瀼。公论在人元不泯，精忠报国谅难忘。慨思周道忧如捣，常恐豳风怨缺斨。九世陵园无复理，百年玉帛不能偿。鸾旂龙驭犹西浙，貂帽狐裘满大梁。休怪穷猿能倔强，且防新羯重披猖。梦疑谢驾游春墅，望渴商霖泽旱秧。借问孤舟横野渡，谁为一柱屹明堂。会看马首遮于叟，并遣筹帷出子房。勤恤民心延命脉，精搜人物整朝纲。国威久愤宁终屈，事会时来岂有常。决眦三阶明象纬，为渠一矢殒天狼。日高宫线初添绣，雾滃门弧记设桑。盛事满堂皆象服，荣观三寿簇霞觞。拟将善颂祈周斗，空有遐思恋孔墙。期与八荒开寿域，也荣枯蘖舞春阳。诗书泽厚床堆笏，竹帛勋高绣织裳。与国同休山若砺，锡公难老寿如冈。丹成却结乔松侣，驾鹤三清乐未央。
代寿李参预鴈湖先生五十韵
作者：程公许
朝代：宋

仙李蝉嫣系绪长，丹崖谱牒自曹王。
滔滔江汉流波漫，濯濯芝兰奕叶芳。
陵井已偕儒术显，巽岩尤擅史才良。
榆枌倍借千钧重，阀阅高腾万丈光。
在昔五之皆瑞晋，祇今三薛共推唐。
何人说似公初诞，趺坐从来见未尝。
不是老聃钟瑞异，也应太白减精芒。
直从上界飘霞佩，来向尘寰艷织襄。
疑梦无因嗤卫玠，问炊不馅比元方。
鲤庭早熟兰膏读，蟾窟浓分桂子香。
秘馆翻书推博洽，着庭紬史极精详。
归来两郡驱红旆，还入修门荷紫囊。
议礼挽回周典制，代言直似汉文章。
一朝谁作兵端启，万里应劳使指将。
射鴈子卿归亦幸，弃豚窦宪势方张。
披肝九陛狞羣吠，回首三边已战场。
妙选何心荣宠利，扶颠有意为周防。
事难忍作抽身计，几密方明疾恶肠。
鸾凤得朋应渐集，鸱鸮铩羽可能翔。
鱼头熟念衣宽带，虎士欢趋气涌汤。
诏下九天衔袖满，人知二府画谋臧。
古来所贵真儒用，天定何忧敌国强。
刑典已先明两观，和盟便许復侵疆。
论功自合专台席，谗口胡为弄巧簧。
三载峨峰听鹤唳，九年里社祗龟藏。
疎疎竹色横青琐，滟滟湖光映画廊。
晓案圣经研藴奥，夜窗古史阅兴亡。
烟霞雅趣疑成痼，风雨清吟乐对床。
谁遣白驹歌逸豫，未应绿野久徜徉。
情知萧艾糅芳泽，手艺衡兰储糗粮。
拟辅皇舆休偾轴，莫令中道嘆无航。
新衔宠自干坤施，继廪恩疏雨露瀼。
公论在人元不泯，精忠报国谅难忘。
慨思周道忧如捣，常恐豳风怨缺斨。
九世陵园无復理，百年玉帛不能偿。
鸾旗龙驭犹西浙，貂帽狐裘满大梁。
休怪穷猿能倔强，且防新羯重披猖。
梦疑谢驾游春墅，望渴商霖泽旱秧。
借问孤舟横野渡，谁为一柱屹明堂。
会看马首遮于叟，併遣筹帷出子房。
勤恤民心延命脉，精搜人物整朝纲。
国威久愤宁终屈，事会时来岂有常。
决眦三阶明象纬，为渠一矢殒天狼。
日高宫线初添绣，雾滃门弧记设桑。
盛事满堂皆象服，荣观三寿簇霞觞。
拟将善颂祈周斗，空有遐思恋孔墙。
期与八荒开寿域，也荣枯枿舞春阳。
诗书泽厚床堆笏，竹帛勋高绣织裳。
与国同休山若砺，锡公难老寿如冈。
丹成却结乔松侣，驾鹤三清乐未央。
以堰事走永康宿金马早行见雪山排霄极明丽因感行役之苦邛守程叔达郎中便民五事欲牛溪转船朝廷下其议于帅臣监司不知众议佥谐否也
作者：程公许
朝代：宋

雨响清客梦，雨晴催客行。
迥野晓寥落，界天玉峥嵘。
银海眩双照，琼鈎对孤明。
英云强吐吞，杲日还晶荧。
邂逅得奇观，瞻相惬幽情。
意疑邃古初，立极扶西倾。
谁知绝险外，復有蓬婆城。
青天危輓输，剽攘加怖惊。
奏函吁众戚，仁言韪宗英。
早愿虎口夺，少纾鲂尾赪。
不劳严仆射，分弓窥敌营。
以堰事走永康宿金马早行见雪山排霄极明丽因感行役之苦邛守程叔达郎中便民五事欲牛溪转船朝廷下其议于帅臣监司不知众议佥谐否也
作者：程公许
朝代：宋

雨响清客梦，雨晴催客行。迥野晓寥落，界天玉峥嵘。银海眩双照，琼钩对孤明。英云强吐吞，杲日还晶荧。邂逅得奇观，瞻相惬幽情。意疑邃古初，立极扶西倾。谁知绝险外，复有蓬婆城。青天危挽输，剽攘加怖惊。奏函吁众戚，仁言韪宗英。早愿虎口夺，少纾鲂尾赪。不劳严仆射，分弓窥敌营。
以梨橙寄景韩景韩有诗来谢因和韵奉答
作者：程公许
朝代：宋

离肠不耐食张梨，併裹橙金遣使赍。
薄馈羞同园吏菜，好词空费外孙虀。
含消汉苑梦频渴，霜落洞庭书续题。
莫遣楚娇多劝饮，怨歌难解太常妻。
以梨橙寄景韩景韩有诗来谢因和韵奉答
作者：程公许
朝代：宋

离肠不耐食张梨，并裹橙金遣使赍。薄馈羞同园吏菜，好词空费外孙齑。含消汉苑梦频渴，霜落洞庭书续题。莫遣楚娇多劝饮，怨歌难解太常妻。
以西省斋事被差孟夏景灵宫朝饔跪进茶酒斋宿道山
作者：程公许
朝代：宋
体裁：七言律诗

承明三入笑陈人，药砌翻红又一春。英毂并驰惭领袖，斐章何自称丝纶。骏奔数幸天颜近，驽拙难胜宠渥频。月蠹腐红无以报，囊封敢不罄披陈。
仲春八日自成都起程度剑阁
作者：程公许
朝代：宋

萧寺深居稳，春深殊未知。偶然成远役，犹幸及芳时。麦浪含风软，花光眩日迟。客行无复恨，随处可寻诗。
仲春八日自成都起程度剑阁
作者：程公许
朝代：宋

萧寺深居稳，春深殊未知。
偶然成远役，犹幸及芳时。
麦浪含风软，花光眩日迟。
客行无復恨，随处可寻诗。
仲春再雪与禅衲夜话
作者：程公许
朝代：宋

蓬莱不肯着痴仙，放去湖山一任颠。
术不竞时甘敛退，僧知同趣喜留连。
春深半地雪盈尺，云破遥林月一弦。
拨尽灰寒吟未稳，不如欹枕惬昏眠。
仲春再雪与禅衲夜话
作者：程公许
朝代：宋

蓬莱不肯著痴仙，放去湖山一任颠。术不竞时甘敛退，僧知同趣喜留连。春深半地雪盈尺，云破遥林月一弦。拨尽灰寒吟未稳，不如攲枕惬昏眠。
仲秋池塘荷盖方密有四五朵花
作者：程公许
朝代：宋

公暇羽衣凭水槛，渐多翠盖倚红妆。想应三伏怯袢热，待到仲秋吐艳香。藻涧鱼跳晴景眩，树阴蝉嘒晚风凉。意行偶与欣佳会，门外催科正自忙。
仲秋池塘荷盖方密有四五朵花
作者：程公许
朝代：宋

公暇羽衣凭水槛，渐多翠盖倚红粧。
想应三伏怯袢热，待到仲秋吐艷香。
藻涧鱼跳晴景眩，树阴蝉嘒晚风凉。
意行偶与欣佳会，门外催科正自忙。
伯谦招饮龙潭攀桂亭
作者：程公许
朝代：宋
体裁：七言绝句

碧潭四绕水仙坟，老桂团团荫绿尊。拚与故人偿一醉，梅花吹梦过前村。
余为华阳尉三年事制置使榷牧都漕两使者皆以文字辱知不尽责以吏也既满戍拟濛阳丞归亲旁范使者为改注左绵学官疟病再作未即就戍成二诗呈兄长及诸友
作者：程公许
朝代：宋

锦江傲吏真痴绝，公事无多日赋诗。风月讳人贪捃拾，烟霞痼我费医治。非关疟鬼工为厉，岂有诗人不耐饥。三月不曾吟一句，汗颜何以有毛锥。拄笏西山兴已浓，蚌溪邀我采芙蓉。客游旧有诗盟在，官冷新添野性慵。世路今方悲梗塞，家山暂许乐从容。等閒袖手棋枰外，紫电中宵掣剑锋。
余为华阳尉三年事制置使榷牧都漕两使者皆以文字辱知不尽责以吏也既满戍拟蒙阳丞归亲旁范使者为改註左绵学官疟病再作未即就戍成二诗呈兄长及诸友·其一
作者：程公许
朝代：宋
体裁：七言律诗

锦江傲吏真痴绝，公事无多日赋诗。风月讳人贪捃拾，烟霞痼我费医治。非关疟鬼工为厉，岂有诗人不耐饥。三月不曾吟一句，汗颜何以有毛锥。
余为华阳尉三年事制置使榷牧都漕两使者皆以文字辱知不尽责以吏也既满戍拟蒙阳丞归亲旁范使者为改註左绵学官疟病再作未即就戍成二诗呈兄长及诸友·其二
作者：程公许
朝代：宋
体裁：七言律诗

拄笏西山兴已浓，蚌溪邀我采芙蓉。客游旧有诗盟在，官冷新添野性慵。世路今方悲梗塞，家山暂许乐从容。等閒袖手棋枰外，紫电中宵掣剑锋。
余拉威济取山路归家用光独泝江再和见贻仍同赋
作者：程公许
朝代：宋

冠藤衣葛自萧閒，岩壑精神绘画难。
着脚兔庭聊试险，同盟鸥社未应寒。
快晴山色凝朝采，急雨汗流吼夜滩。
近日诗情差觉胜，剩加礲错怕人看。
余拉威济取山路归家用光独溯江再和见贻仍同赋
作者：程公许
朝代：宋

冠藤衣葛自萧閒，岩壑精神绘画难。着脚兔庭聊试险，同盟鸥社未应寒。快晴山色凝朝采，急雨汗流吼夜滩。近日诗情差觉胜，剩加砻错怕人看。
侍饮宝子山游忠武侯祠
作者：程公许
朝代：宋
体裁：五言律诗

一郡最高处，元戎领客游。云根栖万井，城角带双流。日薄楼台暝，风悲鼓角秋。卧龙千古恨，烟霭隔神州。
倅教授判官皆为东湖有赋次韵
作者：程公许
朝代：宋

逶迤三径带重湖，心眼经营念厥初。问俗只须无事治，僝工适际有年书。雪融趁急栽花柳，春到随宜办果蔬。最喜城隅便来往，不嫌奔走费台舆。交情郁穆两监州，采藻依莲总俊游。冰洁霜明相并照，渭清泾浊岂同流。虢堂拟把新题和，锦里还思故事修。荷荡花溪总幽绝，剩须栽竹柰霜秋。
倅教授判官皆为东湖有赋次韵·其一
作者：程公许
朝代：宋
体裁：七言律诗

逶迤三径带重湖，心眼经营念厥初。问俗只须无事治，僝工适际有年书。雪融趁急栽花柳，春到随宜办果蔬。最喜城隅便来往，不嫌奔走费台舆。
倅教授判官皆为东湖有赋次韵·其二
作者：程公许
朝代：宋
体裁：七言律诗

交情郁穆两监州，采藻依莲总俊游。冰洁霜明相并照，渭清泾浊岂同流。虢堂拟把新题和，锦里还思故事修。荷荡花溪总幽绝，剩须栽竹柰霜秋。
借东溪巷钱庄寓居
作者：程公许
朝代：宋

荡荡青天隔九门，携孥飘泊此江村。渔蓑且当青绫被，赐酒何如老瓦盆。万轴书签须细阅，九还火候要重温。少陵有句须参透，政藉幽居拙养尊。
借东溪巷钱庄寓居
作者：程公许
朝代：宋

荡荡青天隔九门，携孥飘泊此江村。
渔蓑且当青绫被，赐酒何如老瓦盆。
万轴书籤须细阅，九还火候要重温。
少陵有句须参透，政藉幽居拙养尊。
借宿洞门五绝
作者：程公许
朝代：宋

身是西来旦过僧，洞门一再解行縢。老师若许中分鲁，也会漫天话葛藤。传语岩前五百牛，尘缘误我意无憀。灵山幸有三生契，更约天台度石桥。一枕齁齁客梦长，忽闻钟梵响云堂。舌根久厌齑盐味，洗钵聊分豆粥香。意行忽上凌云阁，粉雉周遭山四围。何似清音亭上座，峨眉扫翠雪涛飞。石笋岩头烂熳游，异闻要验佛低头。却教古佛低头笑，笑杀痴人枉刻舟。
借宿洞门五绝·其一
作者：程公许
朝代：宋
体裁：七言绝句

身是西来旦过僧，洞门一再解行縢。老师若许中分鲁，也会漫天话葛藤。
借宿洞门五绝·其三
作者：程公许
朝代：宋

一枕齁齁客梦长，忽闻钟梵响云堂。
舌根久厌虀盐味，洗钵聊分豆粥香。
借宿洞门五绝·其三
作者：程公许
朝代：宋

一枕齁齁客梦长，忽闻钟梵响云堂。舌根久厌齑盐味，洗钵聊分豆粥香。
借宿洞门五绝·其二
作者：程公许
朝代：宋
体裁：七言绝句

传语岩前五百牛，尘缘误我意无憀。灵山幸有三生契，更约天台度石桥。
借宿洞门五绝·其五
作者：程公许
朝代：宋
体裁：七言绝句

石笋岩头烂熳游，异闻要验佛低头。却教古佛低头笑，笑杀痴人枉刻舟。
借宿洞门五绝·其四
作者：程公许
朝代：宋
体裁：七言绝句

意行忽上凌云阁，粉雉周遭山四围。何似清音亭上座，峨眉扫翠雪涛飞。
借宿灵隠翌旦晓粥后步游上竺
作者：程公许
朝代：宋
体裁：七言律诗

华鲸吼粥月朦胧，满意枝筇落手中。金碧三分灵鹫岭，烟云高峙补陀峰。一贫未办庄严供，九品坚持忆念功。欲问耳根参透处，晓寒山静数声钟。
借寓杨和王府秀芳空屋宽静爽洁意甚乐之
作者：程公许
朝代：宋

红尘难得安栖处，借屋三间委巷深。地僻喜无车马过，官閒不废简编寻。傍墙幸有数竿竹，护笋看成满院阴。须信市朝为大隐，心无事累即山林。
借寓杨和王府秀芳空屋宽静爽洁意甚乐之
作者：程公许
朝代：宋

红尘难得安栖处，借屋三间委巷深。
地僻喜无车马过，官閒不废简编寻。
傍墙幸有数竿竹，护笋看成满院阴。
须信市朝为大隠，心无事累即山林。
储福观谒唐玉真公主祠
作者：程公许
朝代：宋

华萼楼前花冥冥，三郎雅知睦天伦。脂田恩厚脱屣轻，独将泡影观此身。碧瑶六六秀蜀岷，朝来郁勃连夕曛，石坛虚呵存谷神。笳鼓惊散羯鼓春，兄来问信杳莫闻。瑶池宴酣归未醒，千岩万壑空烟云。一念之差隔几尘，蓬莱谁信有太真。平生我亦厌俗氛，秘箓曾受金阙君。玄机傥有三生因，不妨牧羊学初平。
储福观谒唐玉真公主祠
作者：程公许
朝代：宋

华萼楼前花冥冥，三郎雅知睦天伦。
脂田恩厚脱屣轻，独将泡影观此身。
碧瑶六六秀蜀岷，朝来鬰勃连夕曛，石坛虚呵存谷神。
笳鼓惊散羯鼓春，兄来问信杳莫闻。
瑶池宴酣归未醒，千岩万壑空烟云。
一念之差隔几尘，蓬莱谁信有太真。
平生我亦厌俗氛，秘箓曾受金阙君。
玄机傥有三生因，不妨牧羊学初平。
元夕题灯龛四首
作者：程公许
朝代：宋

绿绮新调正始音，红蕖小放上元灯。游人莫诮遨头懒，只愿年丰岁事登。围棘侵天催速战，土膏得雨要深耕。儒风鼎盛田多稼，早愿三边洗甲兵。期会从教迫星火，弦歌我自乐春风。欲知政理和平处，都在邦人笑语中。水晶帘映宝灯明，海上移来不夜城。何似图书群玉府，青藜静对月三更。
元夕题灯龛四首·其一
作者：程公许
朝代：宋
体裁：七言绝句

绿绮新调正始音，红蕖小放上元灯。游人莫诮遨头懒，只愿年丰岁事登。
元夕题灯龛四首·其三
作者：程公许
朝代：宋

期会从教迫星火，弦歌我自乐春风。欲知政理和平处，都在邦人笑语中。
元夕题灯龛四首·其三
作者：程公许
朝代：宋

期会从教迫星火，絃歌我自乐春风。
欲知政理和平处，都在邦人笑语中。
元夕题灯龛四首·其二
作者：程公许
朝代：宋
体裁：七言绝句

围棘侵天催速战，土膏得雨要深耕。儒风鼎盛田多稼，早愿三边洗甲兵。
元夕题灯龛四首·其四
作者：程公许
朝代：宋

水晶帘映宝灯明，海上移来不夜城。
何似图书羣玉府，青藜静对月三更。
元夕题灯龛四首·其四
作者：程公许
朝代：宋

水晶帘映宝灯明，海上移来不夜城。何似图书群玉府，青藜静对月三更。
元日即事四首
作者：程公许
朝代：宋

凤衔丹诏纪初元，馀恨难忘杞国天。贤路会当三接昼，宅家可卜中兴年。出车未可忘多难，覃耜尤须祝大田。千古逃吴称至德，有周笃庆更绵延。端居俄换岁华三，荼苦于吾若荠甘。照影菱花惊雪白，强颜柏叶借春酣。人间扰扰多岐路，圣世悠悠欠指南。一穟黄云晴昼永，叩门谁辨与同参。憧憧行李不曾休，消遣年华古渡头。得似青衿专挟册，浪随黄帽熟操舟。归装趁得椒花颂，洗盏连呼柏叶浮。容易一年春又换，赏心可欠七年酬。屠苏最后釂银杯，岁月侵寻老景催。离坎新工几铢火，乾坤生意一声雷。君亲未报鬓惊雪，名业倘来心欲灰。一笑山头冰万仞，晓晴还见翠屏开。
元日即事四首·其一
作者：程公许
朝代：宋

凤衔丹诏纪初元，余恨难忘杞国天。
贤路会当三接昼，宅家可卜中兴年。
出车未可忘多难，覃耜尤须祝大田。
千古逃吴称至德，有周笃庆更绵延。
元日即事四首·其一
作者：程公许
朝代：宋

凤衔丹诏纪初元，馀恨难忘杞国天。贤路会当三接昼，宅家可卜中兴年。出车未可忘多难，覃耜尤须祝大田。千古逃吴称至德，有周笃庆更绵延。
元日即事四首·其三
作者：程公许
朝代：宋
体裁：七言律诗

憧憧行李不曾休，消遣年华古渡头。得似青衿专挟册，浪随黄帽熟操舟。归装趁得椒花颂，洗盏连呼柏叶浮。容易一年春又换，赏心可欠七年酬。
元日即事四首·其二
作者：程公许
朝代：宋
体裁：七言律诗

端居俄换岁华三，荼苦于吾若荠甘。照影菱花惊雪白，强颜柏叶借春酣。人间扰扰多岐路，圣世悠悠欠指南。一穟黄云晴昼永，叩门谁辨与同参。
元日即事四首·其四
作者：程公许
朝代：宋

屠苏最后釂银杯，岁月侵寻老景催。离坎新工几铢火，乾坤生意一声雷。君亲未报鬓惊雪，名业倘来心欲灰。一笑山头冰万仞，晓晴还见翠屏开。
元日即事四首·其四
作者：程公许
朝代：宋

屠苏最后釂银杯，岁月侵寻老景催。
离坎新工几铢火，干坤生意一声雷。
君亲未报鬓惊雪，名业倘来心欲灰。
一笑山头冰万仞，晓晴还见翠屏开。
元正书怀
作者：程公许
朝代：宋
体裁：七言律诗

甲子循环六十年，手披新历意茫然。了知自性觉玄妙，宁与世间寒暑迁。寡过得如蘧瑗化，诺惺要了瑞岩禅。故园未卜西归日，遇好溪山且数椽。
元正和洪司令纪事二首
作者：程公许
朝代：宋

寸心炯炯水朝东，云绕通明一朵红。螭籀荐祥天眷顾，鸡竿衔赦日冲融。遥知万国趋尧彩，可使前旒隔舜瞳。京阙陵园须汛扫，圣心原不慕边功。兔魄乌轮西复东，流光那肯驻颜红。礼罗君不见温造，志广吾宁如孔融。难策材驽攀逸武，相期亲寿转方瞳。飞腾景暮何须问，圣处惭无一发功。
元正和洪司令纪事二首·其一
作者：程公许
朝代：宋

寸心炯炯水朝东，云绕通明一朵红。螭籀荐祥天眷顾，鸡竿衔赦日冲融。遥知万国趋尧彩，可使前旒隔舜瞳。京阙陵园须汛扫，圣心原不慕边功。
元正和洪司令纪事二首·其一
作者：程公许
朝代：宋

寸心炯炯水朝东，云绕通明一朶红。
螭籀荐祥天眷顾，鷄竿衔赦日冲融。
遥知万国趋尧彩，可使前旒隔舜瞳。
京阙陵园须汛扫，圣心原不慕边功。
元正和洪司令纪事二首·其二
作者：程公许
朝代：宋

兔魄乌轮西复东，流光那肯驻颜红。礼罗君不见温造，志广吾宁如孔融。难策材驽攀逸武，相期亲寿转方瞳。飞腾景暮何须问，圣处惭无一发功。
元正和洪司令纪事二首·其二
作者：程公许
朝代：宋

兔魄乌轮西復东，流光那肯驻颜红。
礼罗君不见温造，志广吾宁如孔融。
难策材驽攀逸武，相期亲寿转方瞳。
飞腾景暮何须问，圣处惭无一髮功。
先兄叔逢种花盆池秋初开一朵二侄感悼成韵作柏梁体答之
作者：程公许
朝代：宋
体裁：古风

怀昔三昆皆青春，挥毫翻水惊鬼神。我方丱角瞠后尘，有如奔林鹿甡甡。高堂寿朋鬓亸银，时节歌舞綵服新，二十年间存几人。叔氏终老一葛巾，盆池折花秋中旬。共房感我双瓜辛，无穷生意根陈陈。寸卉虽微均我身，壅培涵浸宜及辰。一气之运屈必伸，子如不信有苍旻。
入都一年余舍馆五迁最后得杨园空屋僻远市嚣宽洁爽垲火后庄文府以中旨攘夺仓皇徙寓奉常之寅清堂成五言长篇
作者：程公许
朝代：宋

渎江万里来，武林一年客。
飘摇无定栖，一一得安宅。
委巷远尘嚣，八窗耿虚白。
冰曹省造请，公退味禅寂。
乃者赤熛怒，横为闾井厄。
羁贫幸我贳，安坐有惭色。
侯门意睥睨，府檄加峻迫。
仓皇幞衣被，包裹到书册。
曲台许借居，虚堂暂休息。
砌蛩伴宵吟，树鸦趣晨汲。
随寓亦足娱，一枝更须择。
是身如浮云，何所为定迹。
顾怜性梗野，雅嗜祇泉石。
陈力怯荷殳，康屯况无策。
强颜杂班缀，颇觉非本色。
时清早得归，永愿守蓬荜。
入都一年馀舍馆五迁最后得杨园空屋僻远市嚣宽洁爽垲火后庄文府以中旨攘夺仓皇徙寓奉常之寅清堂成五言长篇
作者：程公许
朝代：宋

渎江万里来，武林一年客。飘摇无定栖，一一得安宅。委巷远尘嚣，八窗耿虚白。冰曹省造请，公退味禅寂。乃者赤熛怒，横为闾井厄。羁贫幸我贳，安坐有惭色。侯门意睥睨，府檄加峻迫。仓皇襆衣被，包裹到书册。曲台许借居，虚堂暂休息。砌蛩伴宵吟，树鸦趣晨汲。随寓亦足娱，一枝更须择。是身如浮云，何所为定迹。顾怜性梗野，雅嗜祇泉石。陈力怯荷殳，康屯况无策。强颜杂班缀，颇觉非本色。时清早得归，永愿守蓬荜。
入青城山门诗
作者：程公许
朝代：宋

入山佳气异他山，翠逻周遭几复关。流水白云无尽藏，莫教容易到人间。一径石墙分竹色，两桥涧水和松风。山灵怜我嗜幽胜，洗出林峦晚照红。
入青城山门诗·其一
作者：程公许
朝代：宋

入山佳气异他山，翠逻周遭几复关。流水白云无尽藏，莫教容易到人间。
入青城山门诗·其一
作者：程公许
朝代：宋

入山佳气异他山，翠逻周遭几復关。
流水白云无尽藏，莫教容易到人间。
入青城山门诗·其二
作者：程公许
朝代：宋
体裁：七言绝句

一径石墙分竹色，两桥涧水和松风。山灵怜我嗜幽胜，洗出林峦晚照红。
八月十日夜梦登青城最高峰醮仙官醮罢同羽士二三人散策月下濯足涧水意甚适也推枕惘然纪以唐律
作者：程公许
朝代：宋
体裁：七言律诗

崷崒孤岑碧四围，分明佳气是祠西。星坛醮罢天如水，羽褐追游月满溪。真境可容兵劫坏，天涯长恐梦魂迷。烟霞旧侣今谁在，还肯丹梯手共携。
六和塔寺馆三宿和秀江亭诗牌韵
作者：程公许
朝代：宋

鲸呿鳌掷三神山，幻境起灭指顾间。东西帆樯来复去，得似上方僧独閒。看山看水知多少，诗债责偿殊未了。胶胶扰扰竟何如，早结把茅佚吾老。
六和塔寺馆三宿和秀江亭诗牌韵
作者：程公许
朝代：宋

鲸呿鳌掷三神山，幻境起灭指顾间。
东西帆樯来復去，得似上方僧独閒。
看山看水知多少，诗债责偿殊未了。
胶胶扰扰竟何如，早结把茅佚吾老。
内机知府郎官再和示教清拔遒美手不能置用韵以答嘉贶愧不足以当琼瑶之报也
作者：程公许
朝代：宋

新诗俊敌鲍参军，结字欧虞瞠后尘。我亦平生违俗嗜，与君交似醉阳春。莫倚鸣髐力有馀，天扶兴运要驱除。可须测象疑蓬埽，便拟排云上谏书。长怜杞菊老天随，未必无才可济时。盖代功成一炊黍，清名过取恐非宜。爱閒天未许君閒，国步扶持奠鼎安。千古淮淝一棋局，土山盟在未应寒。世味轻于玉斗撞，向来骄气为君降。暂离约会春风早，催逐飞帆下楚江。
内机知府郎官再和示教清拔遒美手不能置用韵以答嘉贶愧不足以当琼瑶之报也·其一
作者：程公许
朝代：宋
体裁：七言绝句

新诗俊敌鲍参军，结字欧虞瞠后尘。我亦平生违俗嗜，与君交似醉阳春。
内机知府郎官再和示教清拔遒美手不能置用韵以答嘉贶愧不足以当琼瑶之报也·其三
作者：程公许
朝代：宋
体裁：七言绝句

长怜杞菊老天随，未必无才可济时。盖代功成一炊黍，清名过取恐非宜。
内机知府郎官再和示教清拔遒美手不能置用韵以答嘉贶愧不足以当琼瑶之报也·其二
作者：程公许
朝代：宋

莫倚鸣髐力有余，天扶兴运要驱除。
可须测象疑蓬埽，便拟排云上谏书。
内机知府郎官再和示教清拔遒美手不能置用韵以答嘉贶愧不足以当琼瑶之报也·其二
作者：程公许
朝代：宋

莫倚鸣髐力有馀，天扶兴运要驱除。可须测象疑蓬埽，便拟排云上谏书。
内机知府郎官再和示教清拔遒美手不能置用韵以答嘉贶愧不足以当琼瑶之报也·其五
作者：程公许
朝代：宋

世味轻于玉斗撞，向来骄气为君降。暂离约会春风早，催逐飞帆下楚江。
内机知府郎官再和示教清拔遒美手不能置用韵以答嘉贶愧不足以当琼瑶之报也·其五
作者：程公许
朝代：宋

世味轻于玉斗撞，向来骄气为君降。
蹔离约会春风早，催逐飞帆下楚江。
内机知府郎官再和示教清拔遒美手不能置用韵以答嘉贶愧不足以当琼瑶之报也·其四
作者：程公许
朝代：宋
体裁：七言绝句

爱閒天未许君閒，国步扶持奠鼎安。千古淮淝一棋局，土山盟在未应寒。
再和
作者：程公许
朝代：宋

闻道溪桥涩欲乾，黄昏缟袂不禁寒。爱之不见空搔首，玉立亭亭可得干。一冬已放酒杯乾，三复名章敌露寒。著我瑶林琼树里，何须初雪画江干。
再和·其一
作者：程公许
朝代：宋

闻道溪桥涩欲乾，黄昏缟袂不禁寒。爱之不见空搔首，玉立亭亭可得干。
再和·其一
作者：程公许
朝代：宋

闻道溪桥涩欲干，黄昏缟袂不禁寒。
爱之不见空搔首，玉立亭亭可得干。
再和·其二
作者：程公许
朝代：宋

一冬已放酒杯乾，三复名章敌露寒。著我瑶林琼树里，何须初雪画江干。
再和·其二
作者：程公许
朝代：宋

一冬已放酒杯干，三復名章敌露寒。
着我瑶林琼树裏，何须初雪画江干。
再和前韵
作者：程公许
朝代：宋
体裁：七言律诗

条风吹转斗杓东，护日祥云一段红。圣主庆成神玺重，老亲喜动寿杯融。尘沙自染双蓬鬓，岁月难磨两碧瞳。斗印垂腰吾分耳，早看儿辈策新功。
再和贺及甫领西清先生荐牍
作者：程公许
朝代：宋

荐函引重一何频，画饼充饥恐误人。公道晚遭诸葛相，且烦舆致倚经纶。万里因人作远游，眼明西北有高楼。蛾眉嫁晚贞心在，閒倚春风唱石州。功名壮节易华颠，扬簸翻羞糠秕前。老子炉锤无别巧，精粗良窳任天然。
再和贺及甫领西清先生荐牍·其一
作者：程公许
朝代：宋

荐函引重一何频，画餠充饥恐误人。
公道晚遭诸葛相，且烦舆致倚经纶。
再和贺及甫领西清先生荐牍·其一
作者：程公许
朝代：宋

荐函引重一何频，画饼充饥恐误人。公道晚遭诸葛相，且烦舆致倚经纶。
再和贺及甫领西清先生荐牍·其三
作者：程公许
朝代：宋

功名壮节易华颠，扬簸翻羞糠秕前。老子炉锤无别巧，精粗良窳任天然。
再和贺及甫领西清先生荐牍·其三
作者：程公许
朝代：宋

功名壮节易华颠，扬簸翻羞糠粃前。
老子鑪锤无别巧，精粗良窳任天然。
再和贺及甫领西清先生荐牍·其二
作者：程公许
朝代：宋
体裁：七言绝句

万里因人作远游，眼明西北有高楼。蛾眉嫁晚贞心在，閒倚春风唱石州。
再游凤凰山寺
作者：程公许
朝代：宋

人生出处岂前谋，岁一星周再此游。世故鼎来忧似海，壮心空在鬓先秋。戎车拥路抽身去，僧钵分香劝我留。扰扰战争何日定，从前变灭几浮沤。西康州隔暮云边，风去不来今几年。神眷此山良有以，客行何恨独潸然。瑞图那复来阿阁，王泽何当复下泉。定慧光中祈印證，等慈心与佛齐肩。
再游凤凰山寺·其一
作者：程公许
朝代：宋
体裁：七言律诗

人生出处岂前谋，岁一星周再此游。世故鼎来忧似海，壮心空在鬓先秋。戎车拥路抽身去，僧钵分香劝我留。扰扰战争何日定，从前变灭几浮沤。
再游凤凰山寺·其二
作者：程公许
朝代：宋

西康州隔暮云边，风去不来今几年。神眷此山良有以，客行何恨独潸然。瑞图那复来阿阁，王泽何当复下泉。定慧光中祈印證，等慈心与佛齐肩。
再游凤凰山寺·其二
作者：程公许
朝代：宋

西康州隔暮云边，风去不来今几年。
神睠此山良有以，客行何恨独潸然。
瑞图那復来阿阁，王泽何当復下泉。
定慧光中祈印证，等慈心与佛齐肩。
再赋
作者：程公许
朝代：宋

物华过眼半黄凋，万窍号风夜慄憀。一寸古心难石转，三生妄念易冰消。铅黄汗笔千年梦，白黑文枰几路饶。勘破古今无一事，省烦更好去风瓢。
再赋
作者：程公许
朝代：宋

物华过眼半黄凋，万窍号风夜栗憀。
一寸古心难石转，三生妄念易冰消。
铅黄汗笔千年梦，白黑文枰几路饶。
勘破古今无一事，省烦更好去风瓢。
再赋
作者：程公许
朝代：宋

物华过眼半黄凋，万竅号风夜栗憀。
一寸古心难石转，三生妄念易冰消。
铅共汗笔千年梦，白黑文枰几路饶。
勘破古今无一事，省烦更好去风瓢。
凌云李圣可西郊别墅创小亭属余作风月无边古篆四字为扁颜平冈冯炳仲赋诗和者盈轴因赋此
作者：程公许
朝代：宋

我不愿筑受降城朔方职总管，又不愿金狨系马西池万人看。只愿宽閒寂寞滨，倚醉高吟青玉案。秋霜斫蟹草泥滑，春浪叉鱼杨柳贯。江湖长恐寸心违，世界饶君左手断。水寒轩槛碧万顷，山扫巫娥云一段。鹤唳那愁蕙帐空，羊裘未让严陵岸。是家太白孕英精，待诏銮坡摛藻翰。藕船驾得玉井来，荔支腰重金章焕。至今人物说淳熙，可并成周歌伴奂。谁令七叶侍中貂，风月无边奉娱玩。牺尊屡唤？玉液，科斗何能体先汉。相期云路早骞翔，分明世泽流波漫。
凌云李圣可西郊别墅创小亭属余作风月无边古篆四字为扁颜平冈冯炳仲赋诗和者盈轴因赋此
作者：程公许
朝代：宋
体裁：古风

我不愿筑受降城朔方职总管，又不愿金狨系马西池万人看。只愿宽閒寂寞滨，倚醉高吟青玉案。秋霜斫蟹草泥滑，春浪叉鱼杨柳贯。江湖长恐寸心违，世界饶君左手断。水寒轩槛碧万顷，山扫巫娥云一段。鹤唳那愁蕙帐空，羊裘未让严陵岸。是家太白孕英精，待诏銮坡摛藻翰。藕船驾得玉井来，荔支腰重金章焕。至今人物说淳熙，可并成周歌伴奂。谁令七叶侍中貂，风月无边奉娱玩。牺尊屡唤�玉液，科斗何能体先汉。相期云路早骞翔，分明世泽流波漫。
凌云李圣可西郊别墅创小亭属余作风月无边古篆四字为扁颜平冈冯炳仲赋诗和者盈轴因赋此
作者：程公许
朝代：宋

我不愿筑受降城朔方职总管，又不愿金狨繫马西池万人看。
只愿宽閒寂寞滨，倚醉高吟青玉案。
秋霜斫蟹草泥滑，春浪叉鱼杨柳贯。
江湖长恐寸心违，世界饶君左手断。
水寒轩槛碧万顷，山扫巫娥云一段。
鹤唳那愁蕙帐空，羊裘未让严陵岸。
是家太白孕英精，待诏銮坡摛藻翰。
藕船驾得玉井来，荔支腰重金章焕。
至今人物说淳熙，可并成周歌伴奂。
谁令七叶侍中貂，风月无边奉娱翫。
牺尊屡唤𣂏玉液，科斗何能体先汉。
相期云路早骞翔，分明世泽流波漫。
分直玉堂有怀
作者：程公许
朝代：宋

儤直稍宽庚伏暑，传宣来自玉皇家。冰盘满掬三危露，金榼频？九酝霞。衙鼓骤惊行抱牍，索铃犹误吏催麻。叵堪厨酿甜如蜜，漫倚桥栏看水花。
分直玉堂有怀
作者：程公许
朝代：宋
体裁：七言律诗

儤直稍宽庚伏暑，传宣来自玉皇家。冰盘满掬三危露，金榼频�九酝霞。衙鼓骤惊行抱牍，索铃犹误吏催麻。叵堪厨酿甜如蜜，漫倚桥栏看水花。
分直玉堂有怀
作者：程公许
朝代：宋

儤直稍宽庚伏暑，传宣来自玉皇家。
冰盘满掬三危露，金榼频𣂏九醖霞。
衙鼓骤惊行抱牍，索铃犹误吏催麻。
叵堪厨酿甜如蜜，漫倚桥栏看水花。
刘园
作者：程公许
朝代：宋

阴冱閟阳和，快晴差惬意。
怒飈妬心赏，清游殊鲜味。
繫船枯苇丛，闷损兀坐睡。
断港曲尘波，见引着胜地。
径梅伫揽结，堤柳是才思。
尤怜石交旧，劝我取一醉。
异事诧白诗，偶同二月二。
刘园
作者：程公许
朝代：宋

阴冱閟阳和，快晴差惬意。怒飙妒心赏，清游殊鲜味。系船枯苇丛，闷损兀坐睡。断港曲尘波，见引著胜地。径梅伫揽结，堤柳是才思。尤怜石交旧，劝我取一醉。异事诧白诗，偶同二月二。
初度诣葛仙化奉香火归邑之明日有驯鹿自中径入县庭士友异其事赋诗相庆用张权父韵
作者：程公许
朝代：宋

阆风觞九酝，脍鲸羞玉麟。宿命忆往劫，隐诀闻至人。失脚五浊海，未泯一念仁。就盈纪良月，揆度逢佳辰。深恩感顾复，瓣香谒仙真。同来山中吏，得非我同伦。岩泉千仞雪，涧草四时春。雅嗜自幽閒，胡为此逡巡。怜我久埃？，为记三生因。野性欣得友，不待呼孔宾。鼓瑟趣升歌，明当下温沦。嘉燕属君等，努力语去陈。灵囿岂予慕，愿交惟梓椿。方寸有玄感，清都宁隔尘。
初度诣葛仙化奉香火归邑之明日有驯鹿自中径入县庭士友异其事赋诗相庆用张权父韵
作者：程公许
朝代：宋
体裁：古风

阆风觞九酝，脍鲸羞玉麟。宿命忆往劫，隐诀闻至人。失脚五浊海，未泯一念仁。就盈纪良月，揆度逢佳辰。深恩感顾复，瓣香谒仙真。同来山中吏，得非我同伦。岩泉千仞雪，涧草四时春。雅嗜自幽閒，胡为此逡巡。怜我久埃�，为记三生因。野性欣得友，不待呼孔宾。鼓瑟趣升歌，明当下温沦。嘉燕属君等，努力语去陈。灵囿岂予慕，愿交惟梓椿。方寸有玄感，清都宁隔尘。
初度诣葛仙化奉香火归邑之明日有驯鹿自中径入县庭士友异其事赋诗相庆用张权父韵
作者：程公许
朝代：宋

阆风觞九醖，脍鲸羞玉麟。
宿命忆往劫，隠诀闻至人。
失脚五浊海，未泯一念仁。
就盈纪良月，揆度逢佳辰。
深恩感顾復，瓣香谒仙真。
同来山中吏，得非我同伦。
岩泉千仞雪，涧草四时春。
雅嗜自幽閒，胡为此逡巡。
怜我久埃𡏖，为记三生因。
野性欣得友，不待呼孔宾。
鼓瑟趣升歌，明当下温沦。
嘉燕属君等，努力语去陈。
灵囿岂予慕，愿交惟梓椿。
方寸有玄感，清都宁隔尘。
别云端子和元字韵
作者：程公许
朝代：宋
体裁：七言律诗

玉楼双耸吟肩寒，自孔氏出参玄元。荒寻得君相指似，清吐对我如澜翻。归欤金华葺茅屋，间有洞户通麻源。世尘轇轕勿浪出，执手且须空此尊。
别冯伯昭新班归三荣末句乞呈似使君王万里年兄
作者：程公许
朝代：宋

东郭沧江市桥柳，邂逅论心成二友。仙曹如水往复来，永昼论文间卮酒。十五年间如掣电，屋梁落月几回首。爱君冲静天机深，玉雪照我惊老丑。宝屏两月同舍馆，青眼相看祇如旧。秋风一鹗空百鸷，四海知心悦斋老。鹊声查查客当还，鹤发倚门春一笑。荣途埃？倦驰骛，圣域工夫窥窔奥。拿云岂无九霄志，缓辔徐驱千里道。平生我亦重择交，与君同盟期耐久。纷纭归梦促严装，黯淡羁情更分手。旭川夙擅溪壑胜，雌堂况得文章守。赢粮宁惮两日程，龙洞烟霞共幽讨。
别冯伯昭新班归三荣末句乞呈似使君王万里年兄
作者：程公许
朝代：宋
体裁：古风

东郭沧江市桥柳，邂逅论心成二友。仙曹如水往复来，永昼论文间卮酒。十五年间如掣电，屋梁落月几回首。爱君冲静天机深，玉雪照我惊老丑。宝屏两月同舍馆，青眼相看祇如旧。秋风一鹗空百鸷，四海知心悦斋老。鹊声查查客当还，鹤发倚门春一笑。荣途埃�倦驰骛，圣域工夫窥窔奥。拿云岂无九霄志，缓辔徐驱千里道。平生我亦重择交，与君同盟期耐久。纷纭归梦促严装，黯淡羁情更分手。旭川夙擅溪壑胜，雌堂况得文章守。赢粮宁惮两日程，龙洞烟霞共幽讨。
别冯伯昭新班归三荣末句乞呈似使君王万里年兄
作者：程公许
朝代：宋

东郭沧江市桥柳，邂逅论心成二友。
仙曹如水往復来，永昼论文间巵酒。
十五年间如掣电，屋梁落月几回首。
爱君冲静天机深，玉雪照我惊老丑。
宝屏两月同舍馆，青眼相看祇如旧。
秋风一鹗空百鸷，四海知心悦斋老。
鹊声查查客当还，鹤髮倚门春一笑。
荣途埃𡏖倦驰骛，圣域工夫窥窔奥。
拏云岂无九霄志，缓辔徐驱千里道。
平生我亦重择交，与君同盟期耐久。
纷纭归梦促严装，黯淡羁情更分手。
旭川夙擅溪壑胜，雌堂况得文章守。
赢粮宁惮两日程，龙洞烟霞共幽讨。
别凌云士友
作者：程公许
朝代：宋
体裁：七言律诗

三生缘法熟嘉州，乘兴俄成十月留。山水纵观方得趣，交朋莫逆忽抽头。淋漓张饮梅花岸，惨淡分携杜若洲。恨欠白崖陪杖屦，春风和暖及同游。
别家仲行得成都尉西归
作者：程公许
朝代：宋
体裁：五言律诗

远役得佳伴，天涯还掺袪。忧端今转甚，漫仕意何如。落笔敏无敌，轩髯豪不除。市桥春好在，勿共酒杯疏。
别帅垣登舟泝江
作者：程公许
朝代：宋

暂来偶作两旬留，下榻惭非孺子俦。
西阁夜阑犹跋烛，北岩晚霁趣归舟。
高城回首烟波暝，短棹支颐水国秋。
岁晚束书岷下去，梁园空復羡枚邹。
别帅垣登舟溯江
作者：程公许
朝代：宋

暂来偶作两旬留，下榻惭非孺子俦。西阁夜阑犹跋烛，北岩晚霁趣归舟。高城回首烟波暝，短棹支颐水国秋。岁晚束书岷下去，梁园空复羡枚邹。
别谢德芳
作者：程公许
朝代：宋
体裁：七言律诗

舣棹江干得款留，曾将避世与君谋。谁知事变即勘定，端藉儒先宽顾忧。分陕续书劳会计，借筹偶暇语绸缪。分携竟作春风约，梅驿瞻云黯暮愁。
到阙政府以辟郡未下隔对
作者：程公许
朝代：宋

练纸密衔袖，宫门报隔班。衷肠郁未吐，殿槛可容攀。巨用须桴栋，旁搜及蒯菅。对扬当有日，倾尽不须删。
到阙政府以辟郡未下隔对
作者：程公许
朝代：宋

练纸密衔袖，宫门报隔班。
衷肠鬰未吐，殿槛可容攀。
巨用须桴栋，旁搜及蒯菅。
对扬当有日，倾尽不须删。
制幕孙君即益昌舍馆叠石栽竹于盆池索赋
作者：程公许
朝代：宋

好山意度如高人，偃蹇那肯来朱门。青油幕中盛快士，爱山惟恐不能致。昭亭东望天一涯，武担亦复归迟迟。开窗延得竹君瘦，借竹为媒来石友。烟云吐吞一席间，瓦盆取月湖海宽。羽书撤警文书省，一炷水沉销日永。不嗔邻客唤门频，支颐对玩玉嶙峋。平生我亦烟霞痼，强拟为君援笔赋。破除几许白云腴，肠枯搜搅一句无。昨宵梦怕大刀折，诗债未偿宁许别。从君差乐休念归，剩借前箸裨筹帷。主公威声劘敌垒，旆旌行拂终南翠。若携诸吏上峥嵘，容我后乘陪载赓。
制幕孙君即益昌舍馆迭石栽竹于盆池索赋
作者：程公许
朝代：宋

好山意度如高人，偃蹇那肯来朱门。
青油幕中盛快士，爱山惟恐不能致。
昭亭东望天一涯，武担亦復归迟迟。
开窗延得竹君瘦，借竹为媒来石友。
烟云吐吞一席间，瓦盆取月湖海宽。
羽书撤警文书省，一炷水沉销日永。
不嗔邻客唤门频，支颐对翫玉嶙峋。
平生我亦烟霞痼，强拟为君援笔赋。
破除几许白云腴，肠枯搜搅一句无。
昨宵梦怕大刀折，诗债未偿宁许别。
从君差乐休念归，剩借前箸裨筹帷。
主公威声劘敌垒，旆旌行拂终南翠。
若携诸吏上峥嵘，容我后乘陪载赓。
剑门
作者：程公许
朝代：宋

壮心低剑类龟藏，北度关山稍激昂。谁遣五丁通蜀险，擘开双剑倚天长。山川岂为奸雄误，形势终归道德强。输与云游痴宝志，岩前冷看几兴亡。
剑门
作者：程公许
朝代：宋

壮心低剑类龟藏，北度关山稍激昂。
谁遣五丁通蜀险，擘开双剑倚天长。
山川岂为姦雄误，形势终归道德强。
输与云游痴宝志，岩前冷看几兴亡。
劳农安德镇古刹过句德华园二首
作者：程公许
朝代：宋

青炜留中分，风日和且酽。冰绡熨远空，云锦织方甸。农政自古然，长官欲身劝。皤皤彼黄发，恳恳余素念。胼胝无乃劳，推沥不敢怨。文移窘星火，日夕腼颜面。所欣岁荐熟，况复江可堰。蒙袂奚自来，储粟何以赡。瓣香企璇穹，遍界雨美膳。使民乐耕桑，为国罢征战。尧俗可尽封，呜呼何日见。招提款松竹，古碣阅楷籀。惠然二友佳，共此一卮釂。扶携涉幽园，邂逅展遐眺。海棠饮未酣，芳槛破微笑。何如老桂丛，傲睨几年少。清言惬襟期，转首俄夕照。箯舆度杳霭，石梁穿窈窕。留连得奇赏，傲朗可无诮。聊凭一饷欢，缓我忧心悄。明知古难挽，嫌与俗同调。民劳傥得医，气脉犹可寿。
劳农安德镇古刹过句德华园二首·其一
作者：程公许
朝代：宋

青炜留中分，风日和且酽。冰绡熨远空，云锦织方甸。农政自古然，长官欲身劝。皤皤彼黄发，恳恳余素念。胼胝无乃劳，推沥不敢怨。文移窘星火，日夕腼颜面。所欣岁荐熟，况复江可堰。蒙袂奚自来，储粟何以赡。瓣香企璇穹，遍界雨美膳。使民乐耕桑，为国罢征战。尧俗可尽封，呜呼何日见。
劳农安德镇古刹过句德华园二首·其二
作者：程公许
朝代：宋

招提款松竹，古碣阅楷籀。惠然二友佳，共此一卮釂。扶携涉幽园，邂逅展遐眺。海棠饮未酣，芳槛破微笑。何如老桂丛，傲睨几年少。清言惬襟期，转首俄夕照。箯舆度杳霭，石梁穿窈窕。留连得奇赏，傲朗可无诮。聊凭一饷欢，缓我忧心悄。明知古难挽，嫌与俗同调。民劳傥得医，气脉犹可寿。
劳农安德镇古剎过句德华园二首·其一
作者：程公许
朝代：宋

青炜留中分，风日和且酽。
冰绡熨远空，云锦织方甸。
农政自古然，长官欲身劝。
皤皤彼黄髮，恳恳余素念。
胼胝无乃劳，推沥不敢怨。
文移窘星火，日夕腼颜面。
所欣岁洊熟，况復江可堰。
蒙袂奚自来，储粟何以赡。
瓣香企璇穹，徧界雨美膳。
使民乐耕桑，为国罢征战。
尧俗可尽封，呜呼何日见。
劳农安德镇古剎过句德华园二首·其二
作者：程公许
朝代：宋

招提款松竹，古碣阅楷籀。
惠然二友佳，共此一巵釂。
扶携涉幽园，邂逅展遐眺。
海棠饮未酣，芳槛破微笑。
何如老桂丛，傲睨几年少。
清言惬襟期，转首俄夕照。
箯舆度杳霭，石梁穿窈窕。
留连得奇赏，傲朗可无诮。
聊凭一饷欢，缓我忧心悄。
明知古难挽，嫌与俗同调。
民劳傥得医，气脉犹可寿。
北新桥借孙氏宅内有井甘寒又有柳阴度夏为宜
作者：程公许
朝代：宋
体裁：七言律诗

幸有安居暂寄包，拙如鸠不费营巢。日长有井供茶课，客至移床荫树梢。无事莫将吟思搅，尽閒且把旧书抄。心知守道惟玄默，不用援毫赋解嘲。
十四日同张伯修罗坚甫大智赏月探韵即事感兴殊激懦衷翌日会保福辱诗示教借张大韵同赋
作者：程公许
朝代：宋

涉秋苦多阴，婵娟喜见乍。天巧竟作难，借此三五夜。屯云滃四面，如骛俗士驾。宝坊盍朋簪，尊酒共清话。诸君读书眼，明不失纤罅。天眼物昏之，谁为弯弓射。连宵耿孤吟，虚窗自高挂。竹风静逾爽，露叶灿可画。梦踏市桥去，醉眠僧榻借。阴晴且勿言，幽赏可能罢。恨欠截老龙，三弄倚风榭。酒酣歌慨慷，四坐勿渠诧。边尘日澒洞，志士惜閒暇。君看古圣贤，忧乐以天下。持此阅人多，何但如传舍。短气吐复吞，欲言恐遭骂。径思投绂去，甘老渔樵社。世论熟脂韦，人物叹衰谢。相期崇令猷，兰鲍观所化。
十四日同张伯修罗坚甫大智赏月探韵即事感兴殊激懦衷翌日会保福辱诗示教借张大韵同赋
作者：程公许
朝代：宋

涉秋苦多阴，婵娟喜见乍。
天巧竟作难，借此三五夜。
屯云滃四面，如骛俗士驾。
宝坊盍朋簪，尊酒共清话。
诸君读书眼，明不失纤罅。
天眼物昏之，谁为弯弓射。
连宵耿孤吟，虚窗自高挂。
竹风静逾爽，露叶灿可画。
梦踏市桥去，醉眠僧榻借。
阴晴且勿言，幽赏可能罢。
恨欠截老龙，三弄倚风榭。
酒酣歌慨慷，四坐勿渠诧。
边尘日澒洞，志士惜閒暇。
君看古圣贤，忧乐以天下。
持此阅人多，何但如传舍。
短气吐復吞，欲言恐遭駡。
径思投绂去，甘老渔樵社。
世论熟脂韦，人物叹衰谢。
相期崇令猷，兰鲍观所化。
十日祭先农拂晓过刘寺
作者：程公许
朝代：宋

喔喔晨鷄唤出城，篮舆兀睡忽天明。
偶因半路松招客，始觉空山雨未晴。
蘸水一梢偏韵胜，搀空万壑自天成。
奉祠犹得搜奇观，始信容台职最清。
十日祭先农拂晓过刘寺
作者：程公许
朝代：宋

喔喔晨鸡唤出城，篮舆兀睡忽天明。偶因半路松招客，始觉空山雨未晴。蘸水一梢偏韵胜，搀空万壑自天成。奉祠犹得搜奇观，始信容台职最清。
华阳尉授代喜成二首
作者：程公许
朝代：宋

唱第八年久，折腰三考书。上官容我拙，朴学与时疏。冷落随阳雁，蹒跚上竹鱼。平生经世志，穷达岂关渠。冉冉岁云暮，齐邱促戍忙。倦凭南郭几，静寄赞公房。梦想蚕丝软，涎流蚁杓香。循陔归洁养，一笑乐哄堂。
华阳尉授代喜成二首·其一
作者：程公许
朝代：宋

唱第八年久，折腰三考书。上官容我拙，朴学与时疏。冷落随阳雁，蹒跚上竹鱼。平生经世志，穷达岂关渠。
华阳尉授代喜成二首·其一
作者：程公许
朝代：宋

唱第八年久，折腰三考书。
上官容我拙，朴学与时疏。
冷落随阳鴈，蹒跚上竹鱼。
平生经世志，穷达岂关渠。
华阳尉授代喜成二首·其二
作者：程公许
朝代：宋
体裁：五言律诗

冉冉岁云暮，齐邱促戍忙。倦凭南郭几，静寄赞公房。梦想蚕丝软，涎流蚁杓香。循陔归洁养，一笑乐哄堂。
卧龙亭
作者：程公许
朝代：宋
体裁：古风

隆中抱膝吟，意岂慕闻达。翻然起潜蛰，了不愆宿诺。废兴渠有命，忠直理难夺。出处士所重，羞死荀文若。
去岁重阳日得彦威信附六月间二小侄及从弟侄所寄书自蜀阃递中附至历言去冬今春所遭兵祸及有司督迫科调之苦喜其存全哀其窘蹙洒涕如霰寄讯邀其下峡而边事又告急未知其达与否也会杪冬见邸报宣谕使者余公侍郎改命授钺尽护蜀师意欲以此事归控骨肉会聚兹事其谐矣喜极涕零遂成长篇
作者：程公许
朝代：宋

令节恩赐沐，把菊开清尊。天涯信音来，拆缄为一欣。展视未竟幅，泪雨溢帨帉。辞家甫八年，边尘覆全坤。平生几亲故，半为兵死魂。纵脱虎口涎，亦复马鬣坟。所幸二犹子，从弟偕诸孙。崎岖矛戟中，偶得性命存。意欲守丘垄，死不去榆枌。是时陈理卿，受命开帅垣。奋身艰危际，勉图戡济勋。铲壕峙城壁，锄荒列营屯。敌至誓固守，为力良艰勤。变故起肘腋，辕帐塞轒辒。一死事则已，万恨谁与论。遗氓能几何，天未许贷原。貔虎暂敛退，寇盗还纷纷。哀我数子者，挈孥竞惊奔。亦不免维絷，恐迫甚溺焚。掠夺幸得脱，归来匿空村。生涯荡无馀，暴敛何寡恩。万里远诉我，重我忧心熏。尔苦我得知，尔创我得扪。岂不忆松槚，岁时荐炮燔。永惟宗祀计，忍自遏其源。威也托我久，尚以穷愁言。宁不思尔曹，命危豺虎群。安得田二顷，有屋休寒暄。顺风招之来，相与共饔餐。皇后职生化，蛰蛰庶且蕃。胡忍趣其毙，狝割如羔豚。夙传老上殒，国乱犹丝棼。若为秋风高，已复群吠狺。呼童具黑沈，襞纸当前轩。万一邮传通，庶几信息闻。严装理航棹，及春下荆门。余公新受钺，尚义气薄云。感我骨肉念，不难只手援。兹计不早决，噬脐何复云。愤极思一吐，声出辄复吞。长谣欲上诉，九穹隔重阍。劫运极必复，玉石可不分。
去岁重阳日得彦威信附六月间二小侄及从弟侄所寄书自蜀阃递中附至历言去冬今春所遭兵祸及有司督迫科调之苦喜其存全哀其窘蹙洒涕如霰寄讯邀其下峡而边事又告急未知其达与否也会杪冬见邸报宣谕使者余公侍郎改命授钺尽护蜀师意欲以此事归控骨肉会聚兹事其谐矣喜极涕零遂成长篇
作者：程公许
朝代：宋

令节恩赐沐，把菊开清尊。
天涯信音来，拆缄为一欣。
展视未竟幅，泪雨溢帨帉。
辞家甫八年，边尘覆全坤。
平生几亲故，半为兵死魂。
纵脱虎口涎，亦復马鬣坟。
所幸二犹子，从弟偕诸孙。
崎岖矛戟中，偶得性命存。
意欲守丘壠，死不去榆枌。
是时陈理卿，受命开帅垣。
奋身艰危际，勉图戡济勋。
铲壕峙城壁，锄荒列营屯。
敌至誓固守，为力良艰勤。
变故起肘腋，辕帐塞轒辒。
一死事则已，万恨谁与论。
遗氓能几何，天未许贷原。
貔虎蹔敛退，寇盗还纷纷。
哀我数子者，挈孥竞惊奔。
亦不免维絷，恐迫甚溺焚。
掠夺幸得脱，归来匿空村。
生涯荡无余，暴敛何寡恩。
万里远诉我，重我忧心熏。
尔苦我得知，尔创我得扪。
岂不忆松槚，岁时荐炮燔。
永惟宗祀计，忍自遏其源。
威也託我久，尚以穷愁言。
宁不思尔曹，命危豺虎羣。
安得田二顷，有屋休寒暄。
顺风招之来，相与共饔餐。
皇后职生化，蛰蛰庶且蕃。
胡忍趣其毙，狝割如羔豚。
夙传老上殒，国乱犹丝棼。
若为秋风高，已復羣吠狺。
呼童具黑渖，襞纸当前轩。
万一邮传通，庶几信息闻。
严装理航棹，及春下荆门。
余公新受钺，尚义气薄云。
感我骨肉念，不难隻手援。
兹计不早决，噬脐何復云。
愤极思一吐，声出辄復吞。
长谣欲上诉，九穹隔重阍。
劫运极必復，玉石可不分。
县圃莲花方开同时木犀吐芳刘光远仙尉赋诗为和韵
作者：程公许
朝代：宋

季夏苦积阴，泥径殊窘步。彼姝水花红，媚此晴色暮。邂逅小山桂，才洗仙掌露。相携斋阁来，不著丹铅污。杲之与黄香，胡为此同聚。向来古锦九，散落不知数。吟肠久荒涩，幽赏但默喻。殷勤吴市仙，能供岩壑趣。诗味淡愈佳，交情凝有素。我愿同茑萝，得与长松附。
县圃莲花方开同时木犀吐芳刘光远仙尉赋诗为和韵
作者：程公许
朝代：宋

季夏苦积阴，泥径殊窘步。
彼姝水花红，媚此晴色暮。
邂逅小山桂，纔洗仙掌露。
相携斋阁来，不着丹铅污。
杲之与黄香，胡为此同聚。
向来古锦九，散落不知数。
吟肠久荒涩，幽赏但默喻。
殷勤吴市仙，能供岩壑趣。
诗味淡愈佳，交情凝有素。
我愿同茑萝，得与长松附。
县斋秋怀
作者：程公许
朝代：宋

玑衡斡霄极，裘葛参岁功。荣瘁均一气，何独悲秋风。往哲不我待，今俗谁与同。渥丹易槁木，鬓鬒忽飞蓬。丈夫秉壮节，自信无终穷。愿勒羲和鞭，长系扶桑东。弱龄去激昂，渐老增感慨。所亲日以疏，既往不可贷。世途转艰棘，意行惧颠沛。乾坤一战场，今古几变态。超超浮丘伯，何修独坚耐。驾言从之游，永啸尘劫外。幼学自鲁邹，素心卑管商。谁令简书缚，课我星火忙。我自友古人，渠肯兄孔方。飞檄浩盈几，泛窥隐中肠。阁束且登楼，云鸿秋著行。春渠针绿秧，秋畦压黄云。积忧稍缓带，转手俄空囷。况彼东人子，石田加灼焚。算缗方趣办，蒙袂须劝分。谁为本根虑，天高闻不闻。瞿瞿彼奚窥，樊圃漫折柳。金瓯费将护，鼎餗戒颠覆。屯云暧将夕，西风一搔首。沉思扶持计，谁是颖脱手。需臑毋久玩，利处那得久。癙思恐伤人，聊复一杯酒。云涛扶胥口，烟雨汇泽涯。知心隔湖海，悠悠我之思。玉堂真学士，衡门且栖迟。那知古渠阳，无地逃骇机。昔在肩洪崖，风骚屹相推。道远苦莫致，孰与一解颐。皎皎彼白驹，空谷谁絷维。吉士国元气，须造物扶持。蜀西金天晶，气禀勇于义。时台紬书乐，一麾岂其志。堂堂蜀公孙，加璧不可致。语默未易窥，经纶那得避。君看西山岑，郁积好云气。肤寸泽四海，敛退无一事。持以问亨泉，寒洌忍自閟。晓案环吏牍，朱墨勘舛差。自公借隙光，书函眩眼花。千里有命驾，同心乐无涯。秋空霜月明，秋山云气佳。留连忽重阳，列坐粲九华。良会不可失，醉酣整乌纱。古人日以远，古心谁与共。陈编如有觌，整袂神自竦。昼短疲众喧，夜永息群动。赖此一炷膏，假我数行诵。古今费探讨，心力老宾送。世味久已空，馀业此偏重。岁晚傥得閒，只愿书册拥。学仙宗无为，学禅空万缘。自昔抱奇志，师心为真传。失脚堕世网，兹事几弃捐。惟有一念息，不受物欲牵。空花起灭处，我心长泊然。冷暖渠自知，妙处非言筌。
县斋秋怀·其一
作者：程公许
朝代：宋

玑衡斡霄极，裘葛参岁功。荣瘁均一气，何独悲秋风。往哲不我待，今俗谁与同。渥丹易槁木，鬓鬒忽飞蓬。丈夫秉壮节，自信无终穷。愿勒羲和鞭，长系扶桑东。
县斋秋怀·其一
作者：程公许
朝代：宋

玑衡斡霄极，裘葛参岁功。
荣瘁均一气，何独悲秋风。
往哲不我待，今俗谁与同。
渥丹易槁木，鬓鬒忽飞蓬。
丈夫秉壮节，自信无终穷。
愿勒羲和鞭，长繫扶桑东。
县斋秋怀·其七
作者：程公许
朝代：宋

蜀西金天晶，气禀勇于义。时台紬书乐，一麾岂其志。堂堂蜀公孙，加璧不可致。语默未易窥，经纶那得避。君看西山岑，郁积好云气。肤寸泽四海，敛退无一事。持以问亨泉，寒洌忍自閟。
县斋秋怀·其七
作者：程公许
朝代：宋

蜀西金天晶，气禀勇于义。
时台紬书乐，一麾岂其志。
堂堂蜀公孙，加璧不可致。
语默未易闚，经纶那得避。
君看西山岑，鬰积好云气。
肤寸泽四海，敛退无一事。
持以问亨泉，寒洌忍自閟。
县斋秋怀·其三
作者：程公许
朝代：宋

幼学自鲁邹，素心卑管商。谁令简书缚，课我星火忙。我自友古人，渠肯兄孔方。飞檄浩盈几，泛窥隐中肠。阁束且登楼，云鸿秋著行。
县斋秋怀·其三
作者：程公许
朝代：宋

幼学自鲁邹，素心卑管商。
谁令简书缚，课我星火忙。
我自友古人，渠肯兄孔方。
飞檄浩盈几，泛窥隠中肠。
阁束且登楼，云鸿秋着行。
县斋秋怀·其九
作者：程公许
朝代：宋

古人日以远，古心谁与共。
陈编如有觌，整袂神自竦。
昼短疲众喧，夜永息羣动。
頼此一炷膏，假我数行诵。
古今费探讨，心力老宾送。
世味久已空，余业此偏重。
岁晚傥得閒，只愿书册拥。
县斋秋怀·其九
作者：程公许
朝代：宋

古人日以远，古心谁与共。陈编如有觌，整袂神自竦。昼短疲众喧，夜永息群动。赖此一炷膏，假我数行诵。古今费探讨，心力老宾送。世味久已空，馀业此偏重。岁晚傥得閒，只愿书册拥。
县斋秋怀·其二
作者：程公许
朝代：宋

弱龄去激昂，渐老增感慨。所亲日以疏，既往不可贷。世途转艰棘，意行惧颠沛。乾坤一战场，今古几变态。超超浮丘伯，何修独坚耐。驾言从之游，永啸尘劫外。
县斋秋怀·其二
作者：程公许
朝代：宋

弱龄去激昂，渐老增感慨。
所亲日以疏，既往不可贷。
世途转艰棘，意行惧颠沛。
干坤一战场，今古几变态。
超超浮丘伯，何修独坚耐。
驾言从之游，永啸尘劫外。
县斋秋怀·其五
作者：程公许
朝代：宋

瞿瞿彼奚窥，樊圃漫折柳。金瓯费将护，鼎餗戒颠覆。屯云暧将夕，西风一搔首。沉思扶持计，谁是颖脱手。需臑毋久玩，利处那得久。癙思恐伤人，聊复一杯酒。
县斋秋怀·其五
作者：程公许
朝代：宋

瞿瞿彼奚窥，樊圃漫折柳。
金瓯费将护，鼎餗戒颠覆。
屯云暧将夕，西风一搔首。
沉思扶持计，谁是颖脱手。
需臑毋久翫，利处那得久。
癙思恐伤人，聊復一杯酒。
县斋秋怀·其八
作者：程公许
朝代：宋
体裁：古风

晓案环吏牍，朱墨勘舛差。自公借隙光，书函眩眼花。千里有命驾，同心乐无涯。秋空霜月明，秋山云气佳。留连忽重阳，列坐粲九华。良会不可失，醉酣整乌纱。
县斋秋怀·其六
作者：程公许
朝代：宋
体裁：古风

云涛扶胥口，烟雨汇泽涯。知心隔湖海，悠悠我之思。玉堂真学士，衡门且栖迟。那知古渠阳，无地逃骇机。昔在肩洪崖，风骚屹相推。道远苦莫致，孰与一解颐。皎皎彼白驹，空谷谁絷维。吉士国元气，须造物扶持。
县斋秋怀·其十
作者：程公许
朝代：宋
体裁：古风

学仙宗无为，学禅空万缘。自昔抱奇志，师心为真传。失脚堕世网，兹事几弃捐。惟有一念息，不受物欲牵。空花起灭处，我心长泊然。冷暖渠自知，妙处非言筌。
县斋秋怀·其四
作者：程公许
朝代：宋

春渠鍼绿秧，秋畦压黄云。
积忧稍缓带，转手俄空囷。
况彼东人子，石田加灼焚。
算缗方趣办，蒙袂须劝分。
谁为本根虑，天高闻不闻。
县斋秋怀·其四
作者：程公许
朝代：宋

春渠针绿秧，秋畦压黄云。积忧稍缓带，转手俄空囷。况彼东人子，石田加灼焚。算缗方趣办，蒙袂须劝分。谁为本根虑，天高闻不闻。
参选成都亲友追送月夕饮江上
作者：程公许
朝代：宋

久聚未知乐，暂离能许愁。清江一轮月，后夜两般秋。语倦且呼酒，寒侵频索裘。鼎湖龙去远，忧愤涕滂流。
参选成都亲友追送月夕饮江上
作者：程公许
朝代：宋

久聚未知乐，蹔离能许愁。
清江一轮月，后夜两般秋。
语倦且呼酒，寒侵频索裘。
鼎湖龙去远，忧愤涕滂流。
参选铨曹
作者：程公许
朝代：宋
体裁：七言律诗

竽瑟明知缪所操，才疏分不与时遭。扶犁轻失田家计，敛版来趋吏部曹。邂逅功名嫌预借，驰驱州县敢辞劳。忧时空有峥嵘愤，九钥天关守护牢。
又上座主李左史八十韵
作者：程公许
朝代：宋

江路三年别，心旌万里摇。登龙空有梦，蛰蚁困无聊。侧听除书峻，深期庙论调。方看仪玉笋，胡遽理荪桡。在昔推华族，于今壮本朝。谈迁承绪远，坡颍更难超。江汉英风迥，堪舆间气饶。文传千户印，和备九成箫。撼地喧雷鼓，当空插斗杓。灵龟韬远见，瘦鹤峙孤标。久矣驽陵骥，凄其鹄避雕。与时为准的，立己有科条。蚤岁趋严诏，修名耸百僚。青藜窥夜读，纨箑障尘飘。荐绾藩侯绂，连驱使者轺。通才期用世，所至蔼腾谣。将略雄诸葛，皇灵格有苗。帝思前席问，命下赐环招。敷奏趋丹陛，疏荣逼紫霄。一朝惊玉立，三馆看缨彯。晓露坳螭润，春风砌药娇。倚才兼夕拜，专对禠天骄。草诏銮坡夜，横经鹤禁朝。紫荷班已峻，黄阁路非遥。感激君恩重，伤嗟世论浇。维时忧旱暵，大地遍炎熇。公道荒荆棘，舆情渴蓼萧。直前臣语戆，蹙听帝心怊。剪爪晨颁綍，濡膏夕洒瓢。孤鸣知凤瑞，众疾奈鸠佻。贾勇封囊上，嘘回士气消。防门狞九虎，利吻噪群鸮。自古讥簧巧，伤人甚骨销。吾身任江海，公论付刍荛。姱节寒冰雪，归情溯汐潮。鹭鸥波浩荡，龙鹤梦岧峣。雅量陂难挠，身心柏后凋。不妨閒袖手，冷看疾扬镳。咏草春波绿，移床夜雨潇。湖边鸿并影，梦里鹿藏蕉。庸俗偏酣豢，清风久寂寥。菉葹纷蔽户，萧艾服盈腰。甘作墦间乞，真成陌上挑。迷途争窘步，俚耳怪闻韶。主自明如舜，人宁免吠尧。与时虽落落，任运独嚣嚣。正论何曾泯，群公莫误料。邦基期奠鼎，邻火逼回飙。漫倚泥封谷，徒嫌斗击刁。护疽虽暂逸，废食可禁枵。尝胆当忘食，求衣合在宵。若为人杞梓，空使侣渔樵。蜡润东山屐，尘漫北阙貂。牙签搜蠹槁，画舫看鱼跳。回首尧天阔，惊心郢路迢。仆夫悲马局，詹尹拂龟燋。忍使遐心写，悬知睿想翘。天街催并辔，里社耻题桥。慨念材成就，艰如器琢雕。扶持非有素，运用恐无繇。康世先营度，犹农待劝劭。可容苗乱莠，莫使榝侵椒。议必和平勃，忠无弃董晁。皇皇贤路辟，汲汲将才骁。不废菁莪育，精分玉石烧。人心如眷眷，天理自昭昭。蓄锐勤耕渭，乘机速渡辽。定应人激厉，可使气嫖姚。催促元勋纪，欢呼敌首枭。明知霖雨渴，不用鼎烹要。豫卜中兴汉，毋徒小惠侨。寒儒钻蠹简，雅志自垂髫。有梦骞鹏浪，无心玩翠苕。忆曾持铁寸，误辱采桐焦。步想长楸展，痴成大瓠呺。长怀梧凤表，屡赋草虫喓。官冗盆缫茧，身羁甲附蜩。不辞行役倦，愿奉燕居夭。抱璞求砻琢，荒畴待蓘穮。木瓜如许赠，誓志报琼瑶。
又上座主李左史八十韵
作者：程公许
朝代：宋

江路三年别，心旌万里摇。
登龙空有梦，蛰蚁困无聊。
侧听除书峻，深期庙论调。
方看仪玉笋，胡遽理荪桡。
在昔推华族，于今壮本朝。
谈迁承绪远，坡颍更难超。
江汉英风迥，堪舆间气饶。
文传千户印，和备九成箫。
撼地喧雷鼓，当空插斗杓。
灵龟韬远见，瘦鹤峙孤标。
久矣驽陵骥，凄其鹄避鵰。
与时为准的，立己有科条。
蚤岁趋严诏，修名耸百僚。
青藜窥夜读，纨箑障尘飘。
洊绾藩侯绂，连驱使者轺。
通才期用世，所至蔼腾谣。
将略雄诸葛，皇灵格有苗。
帝思前席问，命下赐环招。
敷奏趋丹陛，疏荣逼紫霄。
一朝惊玉立，三馆看缨彯。
晓露坳螭润，春风砌药娇。
倚才兼夕拜，专对禠天骄。
草诏銮坡夜，横经鹤禁朝。
紫荷班已峻，黄阁路非遥。
感激君恩重，伤嗟世论浇。
维时忧旱暵，大地徧炎熇。
公道荒荆棘，舆情渴蓼萧。
直前臣语戆，蹙听帝心怊。
剪爪晨颁綍，濡膏夕洒瓢。
孤鸣知凤瑞，众疾奈鸠佻。
贾勇封囊上，嘘回士气消。
防门狞九虎，利吻譟羣鸮。
自古讥簧巧，伤人甚骨销。
吾身任江海，公论付刍荛。
姱节寒冰雪，归情遡汐潮。
鹭鸥波浩荡，龙鹤梦岧峣。
雅量陂难挠，身心柏后凋。
不妨閒袖手，冷看疾扬镳。
咏草春波绿，移床夜雨潇。
湖边鸿并影，梦裏鹿藏蕉。
庸俗偏酣豢，清风久寂寥。
菉葹纷蔽户，萧艾服盈腰。
甘作墦间乞，真成陌上挑。
迷途争窘步，俚耳怪闻韶。
主自明如舜，人宁免吠尧。
与时虽落落，任运独嚣嚣。
正论何曾泯，羣公莫误料。
邦基期奠鼎，隣火逼回飈。
漫倚泥封谷，徒嫌斗击刁。
护疽虽蹔逸，废食可禁枵。
尝胆当忘食，求衣合在宵。
若为人杞梓，空使侣渔樵。
蜡润东山屐，尘漫北阙貂。
牙籤搜蠹槁，画舫看鱼跳。
回首尧天阔，惊心郢路迢。
仆夫悲马跼，詹尹拂龟燋。
忍使遐心写，悬知睿想翘。
天街催并辔，里社耻题桥。
慨念材成就，艰如器琢雕。
扶持非有素，运用恐无繇。
康世先营度，犹农待劝劭。
可容苗乱莠，莫使榝侵椒。
议必和平勃，忠无弃董晁。
皇皇贤路闢，汲汲将才骁。
不废菁莪育，精分玉石烧。
人心如眷眷，天理自昭昭。
蓄锐勤耕渭，乘机速渡辽。
定应人激厉，可使气嫖姚。
催促元勋纪，欢呼敌首枭。
明知霖雨渴，不用鼎烹要。
豫卜中兴汉，毋徒小惠侨。
寒儒钻蠹简，雅志自垂髫。
有梦骞鹏浪，无心翫翠苕。
忆曾持铁寸，误辱采桐焦。
步想长楸展，痴成大瓠呺。
长怀梧凤表，屡赋草虫喓。
官冗盆缫茧，身覊甲附蜩。
不辞行役倦，愿奉燕居夭。
抱璞求礲琢，荒畴待蔉穮。
木瓜如许赠，誓志报琼瑶。
又以堰事滞留姜主簿学父载酒相劳于离堆新繁宰鲜于子清永康理曹季德夫导江士鲜于才卿同会
作者：程公许
朝代：宋

穿江慨秦守，瞻岷怀子长。
成书着不刊，明德益难忘。
千载志尚友，百里职劝相。
每负伐檀耻，欲期尽心偿。
笼石饱冬霁，云车喧春阳。
经始愧前哲，悯劳得仇香。
选胜山水窟，浣我冰雪肠。
飞幰集诸彦，引睇周八荒。
暖翠凝黛面，晴云抹川梁。
清歌劝引满，佳趣殊未央。
举头万仞雪，中有千斯仓。
采薇亦劳止，薄敛恐未遑。
何当洗甲兵，无以累庙堂。
文移宽郡邑，靴鞭却藩方。
源清流乃浚，叶瘁根必伤。
念此意惝怳，凭高歌慨慷。
不如邀飞仙，更与釂一觞。
又以堰事滞留姜主簿学父载酒相劳于离堆新繁宰鲜于子清永康理曹季德夫导江士鲜于才卿同会
作者：程公许
朝代：宋

穿江慨秦守，瞻岷怀子长。成书著不刊，明德益难忘。千载志尚友，百里职劝相。每负伐檀耻，欲期尽心偿。笼石饱冬霁，云车喧春阳。经始愧前哲，悯劳得仇香。选胜山水窟，浣我冰雪肠。飞幰集诸彦，引睇周八荒。暖翠凝黛面，晴云抹川梁。清歌劝引满，佳趣殊未央。举头万仞雪，中有千斯仓。采薇亦劳止，薄敛恐未遑。何当洗甲兵，无以累庙堂。文移宽郡邑，靴鞭却藩方。源清流乃浚，叶瘁根必伤。念此意惝恍，凭高歌慨慷。不如邀飞仙，更与釂一觞。
又省闱锁宿十月三日夜月独酌
作者：程公许
朝代：宋

霜月铺角滟瓦沟，忆曾尽醉作中秋。
侵天围棘孤吟夜，且著红炉为暖愁。
又省闱锁宿十月十三日夜月独酌
作者：程公许
朝代：宋

霜月铺银滟瓦沟，忆曾尽醉作中秋。侵天围棘孤吟夜，且著红炉为暖愁。两月重来月又圆，寺钟惊梦五更残。此情谁遣啼鸦觉，飞过东墙代诉寒。
又省闱锁宿十月十三日夜月独酌·其一
作者：程公许
朝代：宋

霜月铺银滟瓦沟，忆曾尽醉作中秋。
侵天围棘孤吟夜，且着红炉为暖愁。
又省闱锁宿十月十三日夜月独酌·其一
作者：程公许
朝代：宋

霜月铺银滟瓦沟，忆曾尽醉作中秋。侵天围棘孤吟夜，且著红炉为暖愁。
又省闱锁宿十月十三日夜月独酌·其二
作者：程公许
朝代：宋
体裁：七言绝句

两月重来月又圆，寺钟惊梦五更残。此情谁遣啼鸦觉，飞过东墙代诉寒。
又雨霁登楼
作者：程公许
朝代：宋

雨霁凭栏物色佳，鬅鬙叠嶂敛烟霾。羁愁要著谁陶写，且把昏眵为一揩。
又雨霁登楼
作者：程公许
朝代：宋

雨霁凭栏物色佳，鬅鬙迭嶂敛烟霾。
羁愁要着谁陶写，且把昏眵为一揩。
叔存侄伯仲拉登平盖观
作者：程公许
朝代：宋

彭模来往无虚岁，平度山才一度游。卜宅旧传杨蜀郡，题诗宛在薛嘉州。江云杳霭吞天远，松槛萧寒唤客留。欲与殊庭追古意，略须桃杏植岩幽。
叔存侄伯仲拉登平盖观
作者：程公许
朝代：宋

彭模来往无虚岁，平度山纔一度游。
卜宅旧传杨蜀郡，题诗宛在薛嘉州。
江云杳霭吞天远，松槛萧寒唤客留。
欲与殊庭追古意，略须桃杏植岩幽。
古碑塔寺改律为禅乡大夫招凌云智禅师主法席规模就整侯丞用晦为赋揭章和者成轴书来索和
作者：程公许
朝代：宋

智禅生峨下，稚齿希空门。落发受具戒，持钵巡诸村。有如摩尼珠，烱然古井浑。又若大明镜，不受尘垢昏。衰世不见理，窥天于覆盆。誓将昌祖道，特用报佛恩。得法归燕社，闭口不复论。眷言古丛城，往事空剑痕。谁规此浮屠，峻极压厚坤。意令五浊海，亲见两足尊。末法裨贩盛，遗教髣髴存。破律会十方，有诏下九阍。法席遴厥选，炉香冷复温。竖拂集龙象，催粥吼鲸鲲。能使幽衢暝，豁开若木暾。空花眩俗眼，孰办牢脚跟。斯道许津梁，如天柱昆崙。施金方山积，巧匠犹水奔。请以六度法，为拔六欲根。诸君快说偈，群魔惊褫魂。何时共峻陟，层霄疑可扪。勿谓蟹井小，可敌鲸海吞。
古碑塔寺改律为禅乡大夫招凌云智禅师主法席规模就整侯丞用晦为赋揭章和者成轴书来索和
作者：程公许
朝代：宋

智禅生峩下，稚齿希空门。
落髮受具戒，持钵巡诸村。
有如摩尼珠，烱然古井浑。
又若大明镜，不受尘垢昏。
衰世不见理，窥天于覆盆。
誓将昌祖道，特用报佛恩。
得法归燕社，闭口不復论。
眷言古丛城，往事空剑痕。
谁规此浮屠，峻极压厚坤。
意令五浊海，亲见两足尊。
末法裨贩盛，遗教髣髴存。
破律会十方，有诏下九阍。
法席遴厥选，炉香冷復温。
竖拂集龙象，催粥吼鲸鲲。
能使幽衢暝，豁开若木暾。
空花眩俗眼，孰办牢脚跟。
斯道许津梁，如天柱昆崙。
施金方山积，巧匠犹水奔。
请以六度法，为拔六欲根。
诸君快说偈，羣魔惊褫魂。
何时共峻陟，层霄疑可扪。
勿谓蟹井小，可敌鲸海吞。
吊齐斋先生尚书文节倪公
作者：程公许
朝代：宋

披襟白苹风，荡桨碧澜月。
若下酒可斟，顾渚茗堪啜。
兹游足娱习，所遇皆胜绝。
四海齐斋翁，清风传奕叶。
平生心本朝，峨冠蓬怒发。
子皮五湖棹，烟波时出没。
吊齐斋先生尚书文节倪公
作者：程公许
朝代：宋

披襟白蘋风，荡桨碧澜月。若下酒可斟，顾渚茗堪啜。兹游足娱玩，所遇皆胜绝。四海齐斋翁，清风传奕叶。平生心本朝，峨冠蓬怒发。子皮五湖棹，烟波时出没。仕道昔有训，退处非为名。齐竽醉聒耳，虞弦自希声。清波贯霅苕，空翠浮弁衡。图史足怡悦，风月无将迎。生世我已后，景行宁忘情。昂昂鸡群鹤，慰我双眼明。万顷湖浪碧，一点浮玉青。先生此考槃，有道甘沉冥。植柳荫水槛，栽莲绕风亭。感慨手遗奏，精神超列星。鸿鹄既层举，鸮鸩争刷翎。克家类季子，隧碑新刻铭。风尘日骚屑，耆哲晨星稀。九原不可作，斯文今谁归。临风想孤标，把酒哦落晖。扁刻见尚友，雪堂密传衣。归帆拂蘋波，晴烟抹松扉。满箧贮宝刻，展诵省昨非。
吊齐斋先生尚书文节倪公·其一
作者：程公许
朝代：宋

披襟白蘋风，荡桨碧澜月。若下酒可斟，顾渚茗堪啜。兹游足娱玩，所遇皆胜绝。四海齐斋翁，清风传奕叶。平生心本朝，峨冠蓬怒发。子皮五湖棹，烟波时出没。
吊齐斋先生尚书文节倪公·其二
作者：程公许
朝代：宋

仕道昔有训，退处非为名。齐竽醉聒耳，虞弦自希声。清波贯霅苕，空翠浮弁衡。图史足怡悦，风月无将迎。生世我已后，景行宁忘情。昂昂鸡群鹤，慰我双眼明。
吊齐斋先生尚书文节倪公·其四
作者：程公许
朝代：宋

风尘日骚屑，耆哲晨星稀。九原不可作，斯文今谁归。临风想孤标，把酒哦落晖。扁刻见尚友，雪堂密传衣。归帆拂蘋波，晴烟抹松扉。满箧贮宝刻，展诵省昨非。
同二侄一甥游灵隐净慈寺
作者：程公许
朝代：宋

韶华倏已三旬过，南北山分两日游。翠逻晚寒催暖酒，绿杨风软缓移舟。无多官事妨行乐，有许吟情夺隐忧。三揖孤山林处士，泰和容许隐巢由。
同二侄一甥游灵隠凈慈寺
作者：程公许
朝代：宋

韶华倏已三旬过，南北山分两日游。
翠逻晚寒催暖酒，绿杨风软缓移舟。
无多官事妨行乐，有许吟情夺隠忧。
三揖孤山林处士，泰和容许隠巢由。
同家德清侍尚书杨宝学山行先过上岩访家谐季
作者：程公许
朝代：宋

鹤书杳杳上岩云，锦里安车忽暮曛。
二陆久当为世瑞，一夔留与护香芸。
中春涧壑晴如暝，亭午松萝气自熏。
倚槛欲歌招隠赋，客尘痼我不成文。
同家德清侍尚书杨宝学山行先过上岩访家谐季
作者：程公许
朝代：宋

鹤书杳杳上岩云，锦里安车忽暮曛。二陆久当为世瑞，一夔留与护香芸。中春涧壑晴如暝，亭午松萝气自薰。倚槛欲歌招隐赋，客尘痼我不成文。
同振之德久分韵赋坐石东坡得坡字
作者：程公许
朝代：宋
体裁：七言律诗

千年间气落岷峨，惊世声名镇不磨。吟咏西湖虽有案，经年儋耳却无波。细看据石横藜坐，想见骑龙跨海过。山谷老人犹剩语，是非元不到东坡。
同杨景韩饮虞献子江亭用壁间文与可韵
作者：程公许
朝代：宋

晴滩属玉玩烟霏，照眼琅玕碧四围。堂荫白茅娱子美，江吟净练忆玄晖。谁家鼓吹观游去，何处笭箵罢钓归。尚想江南图画里，风帆夜落道人矶。
同杨景韩饮虞献子江亭用壁间文与可韵
作者：程公许
朝代：宋

晴滩属玉翫烟霏，照眼琅玕碧四围。
堂荫白茅娱子美，江吟凈练忆玄晖。
谁家鼓吹观游去，何处笭箵罢钓归。
尚想江南图画裏，风帆夜落道人矶。
同王万里山行
作者：程公许
朝代：宋

邂逅非宿期，意行得奇眺。三生湖山缘，青眼不改旧。飞榜漾湖光，蹑屐梯云峤。玉立缑岭仙，洒落我同调。冲怀寄寥阔，尘外恣吟啸。眯目东华尘，谁识此中妙。吾侪肮脏资，如痼不可疗。溷溷渠得知，不自耻牛后。已矣毋复言，恐贻水仙笑。
同王万里山行
作者：程公许
朝代：宋

邂逅非宿期，意行得奇眺。
三生湖山缘，青眼不改旧。
飞榜漾湖光，蹑屐梯云峤。
玉立缑岭仙，洒落我同调。
冲怀寄寥阔，尘外恣吟啸。
瞇目东华尘，谁识此中妙。
吾侪骯脏资，如痼不可疗。
溷溷渠得知，不自耻牛后。
已矣毋復言，恐贻水仙笑。
同诸友山行分袂言别五首
作者：程公许
朝代：宋

共蜡登山屐，俄寻下水船。到家人怪问，满袖挟风烟。大面窈深处，神仙碧玉壶。孙郎妙心眼，催作后山图。神都旬浃住，大面欠穷探。未尽山中趣，重来赋蔚蓝。罗家隔香积，天国近花坪。何日同搜览，题诗索载赓。名山遍宇宙，历历纪舆图。安得身云水，孤筇自给扶。
同诸友山行分袂言别五首·其一
作者：程公许
朝代：宋
体裁：五言绝句

共蜡登山屐，俄寻下水船。到家人怪问，满袖挟风烟。
同诸友山行分袂言别五首·其三
作者：程公许
朝代：宋
体裁：五言绝句

神都旬浃住，大面欠穷探。未尽山中趣，重来赋蔚蓝。
同诸友山行分袂言别五首·其二
作者：程公许
朝代：宋
体裁：五言绝句

大面窈深处，神仙碧玉壶。孙郎妙心眼，催作后山图。
同诸友山行分袂言别五首·其五
作者：程公许
朝代：宋
体裁：五言绝句

名山遍宇宙，历历纪舆图。安得身云水，孤筇自给扶。
同诸友山行分袂言别五首·其四
作者：程公许
朝代：宋
体裁：五言绝句

罗家隔香积，天国近花坪。何日同搜览，题诗索载赓。
和乔择善别若水韵
作者：程公许
朝代：宋

尼岭飈游不可期，寥空无路寄幽思。
阶兰竞秀有谁省，贝锦伤谗徒尔为。
默坐勿书殷浩怪，拟骚休作楚臣悲。
君看雪涧凌霄干，长有毵毵绿满枝。
和乔择善别若水韵
作者：程公许
朝代：宋

尼岭飙游不可期，寥空无路寄幽思。阶兰竞秀有谁省，贝锦伤谗徒尔为。默坐勿书殷浩怪，拟骚休作楚臣悲。君看雪涧凌霄干，长有毵毵绿满枝。
和使君王子坚游邓氏天开图画韵
作者：程公许
朝代：宋
体裁：古风

春风满城开笑颜，使君明当出游山。东州山川北佳丽，凌云耀日季孟间。紫丝步障元不要，飞槛层栏一凭眺。岁丰民乐征调宽，挟四老仙共舒啸。使君吟肩李杜齐，落笔便觉三山低。招来倦客同赓载，韵险令我窘见挤。烟霞风月无疆界，不忧寒具油侵坏。寄谢摩诘休苦心，使君诗是有声画。
和内幕季美
作者：程公许
朝代：宋

武帐宵寒漏箭传，元戎威望响秦川。机筹整暇一横槊，寒涩何能强比肩。敌技无多莫浪传，西京元是宋山川。书生但可谋帷幄，壮士得无须彘肩。五丁凿剑古今传，屹立崇墉蔽两川。满目风寒无处避，祇今由径竞摩肩。
和内幕季美·其一
作者：程公许
朝代：宋
体裁：七言绝句

武帐宵寒漏箭传，元戎威望响秦川。机筹整暇一横槊，寒涩何能强比肩。
和内幕季美·其三
作者：程公许
朝代：宋
体裁：七言绝句

五丁凿剑古今传，屹立崇墉蔽两川。满目风寒无处避，祇今由径竞摩肩。
和内幕季美·其二
作者：程公许
朝代：宋
体裁：七言绝句

敌技无多莫浪传，西京元是宋山川。书生但可谋帷幄，壮士得无须彘肩。
和冯洁己节夜见过二首
作者：程公许
朝代：宋

我生恨不际休嘉，浩荡忧思未有涯。书剑伴人常作客，氍毹暖梦暂还家。葭灰渐喜回阳律，麦陇时须润雪花。休沐许宽书檄绕，静中较似日长些。破闷孤斟莫厌深，风筝时为送清音。平生遇境无馀恋，令节因君忽怆心。梅角吹残愁不寐，柳枝放去杳难寻。蛾眉列屋功成后，未用凄凉学越吟。
和冯洁己节夜见过二首·其一
作者：程公许
朝代：宋
体裁：七言律诗

我生恨不际休嘉，浩荡忧思未有涯。书剑伴人常作客，氍毹暖梦暂还家。葭灰渐喜回阳律，麦陇时须润雪花。休沐许宽书檄绕，静中较似日长些。
和冯洁己节夜见过二首·其二
作者：程公许
朝代：宋

破闷孤斟莫厌深，风筝时为送清音。
平生遇境无余恋，令节因君忽怆心。
梅角吹残愁不寐，柳枝放去杳难寻。
蛾眉列屋功成后，未用凄凉学越吟。
和冯洁己节夜见过二首·其二
作者：程公许
朝代：宋

破闷孤斟莫厌深，风筝时为送清音。平生遇境无馀恋，令节因君忽怆心。梅角吹残愁不寐，柳枝放去杳难寻。蛾眉列屋功成后，未用凄凉学越吟。
和前送吴季永工侍韵二首寄宣城使君吴尚书叔永时季永尚留宣城郡斋
作者：程公许
朝代：宋

对床有约二苏公，湖海何曾出处同。得似公家情缱绻，相看岁晚乐冲融。宛陵信是佳山水，公馆翛然若翠蓬。吏散不妨谈陆续，是非马耳射东风。词林巨擘久心降，万斛龙文只手扛。革履似因求见数，朱衣暂隔引前双。明当归辟翘材馆，想未能忘濯锦江。剩向云间笼白鹤，他年携伴读书窗。
和前送吴季永工侍韵二首寄宣城使君吴尚书叔永时季永尚留宣城郡斋·其一
作者：程公许
朝代：宋
体裁：七言律诗

对床有约二苏公，湖海何曾出处同。得似公家情缱绻，相看岁晚乐冲融。宛陵信是佳山水，公馆翛然若翠蓬。吏散不妨谈陆续，是非马耳射东风。
和前送吴季永工侍韵二首寄宣城使君吴尚书叔永时季永尚留宣城郡斋·其二
作者：程公许
朝代：宋

词林巨擘久心降，万斛龙文只手扛。革履似因求见数，朱衣暂隔引前双。明当归辟翘材馆，想未能忘濯锦江。剩向云间笼白鹤，他年携伴读书窗。
和前送吴季永工侍韵二首寄宣城使君吴尚书叔永时季永尚留宣城郡斋·其二
作者：程公许
朝代：宋

词林巨擘久心降，万斛龙文隻手扛。
革履似因求见数，朱衣蹔隔引前双。
明当归闢翘材馆，想未能忘濯锦江。
剩向云间笼白鹤，他年携伴读书窗。
和南风歌
作者：程公许
朝代：宋
体裁：古风

华清舞彻霓裳散，五音繁会宵达旦。人间何限失意人，西商凄切离骚乱。我所思兮在东周，小雅尽废心之忧。更堪羌调日嘈杂，径欲洗耳寒江流。那君十指含清风，家无卓锥心愿丰。仙翁赏音那易得，水流益浚山益崇。疲氓望翁起憔悴，蒲轮加璧幸可致。请君抱琴往从之，解愠阜财皇有意。
和可道约同馆于都统衙
作者：程公许
朝代：宋

至理玄同孔老瞿，客尘觉似渐消除。
一生嚼蜡有余味，两载离家能几书。
君已灰心参祖意，我犹滞相问童初。
宝岩不作桑间恋，榆馆能来慰索居。
和可道约同馆于都统衙
作者：程公许
朝代：宋

至理玄同孔老瞿，客尘觉似渐消除。一生嚼蜡有馀味，两载离家能几书。君已灰心参祖意，我犹滞相问童初。宝岩不作桑间恋，榆馆能来慰索居。
和史子修投赠二首韵时被命至玉堂
作者：程公许
朝代：宋

儒习平生祇自酸，可能学古到商盘。风尘世路知难拗，潢潦词源恐易乾。已愧登瀛联俊彦，那堪上水费嘲弹。饕荣愧乏经时策，安得军中有范韩。历尽羊肠足力酸，湖山正好暂游盘。羁愁等是如鸿集，乡信难忘问鹊乾。瓦屋三间非易借，蒯缑长铗莫多弹。玉川那用轻参尹，沽酒谁为赤令韩。
和史子修投赠二首韵时被命至玉堂·其一
作者：程公许
朝代：宋

儒习平生祇自酸，可能学古到商盘。风尘世路知难拗，潢潦词源恐易乾。已愧登瀛联俊彦，那堪上水费嘲弹。饕荣愧乏经时策，安得军中有范韩。
和史子修投赠二首韵时被命至玉堂·其一
作者：程公许
朝代：宋

儒习平生祇自酸，可能学古到商盘。
风尘世路知难拗，潢潦词源恐易干。
已愧登瀛联俊彦，那堪上水费嘲弹。
饕荣愧乏经时策，安得军中有范韩。
和史子修投赠二首韵时被命至玉堂·其二
作者：程公许
朝代：宋

历尽羊肠足力酸，湖山正好暂游盘。羁愁等是如鸿集，乡信难忘问鹊乾。瓦屋三间非易借，蒯缑长铗莫多弹。玉川那用轻参尹，沽酒谁为赤令韩。
和史子修投赠二首韵时被命至玉堂·其二
作者：程公许
朝代：宋

历尽羊肠足力酸，湖山正好暂游盘。
羁愁等是如鸿集，乡信难忘问鹊干。
瓦屋三间非易借，蒯缑长铗莫多弹。
玉川那用轻参尹，沽酒谁为赤令韩。
和司令洪文咏梅花两绝句
作者：程公许
朝代：宋

人间何处觅琼华，元住瑶池阿母家。应念维摩室无侍，来随天女供天花。旧游无处问芳华，身似禅僧处处家。聊共梅花娱岁晚，又催元日颂椒花。
和司令洪文咏梅花两绝句·其一
作者：程公许
朝代：宋
体裁：七言绝句

人间何处觅琼华，元住瑶池阿母家。应念维摩室无侍，来随天女供天花。
和司令洪文咏梅花两绝句·其二
作者：程公许
朝代：宋
体裁：七言绝句

旧游无处问芳华，身似禅僧处处家。聊共梅花娱岁晚，又催元日颂椒花。
和大着何兵部·其一
作者：程公许
朝代：宋

何侯起胶庠，岿立诸老后。
霜空茂桧栢，惊秋笑蒲柳。
平生经世心，短舞困长袖。
白头谒承明，彩闼炳郎宿。
去国一渔舟，顺风轻放溜。
寒花耀荒寒，灵芝茁腐朽。
身閒澹无虑，岁熟宜酿酒。
更将自性观，妙契得无漏。
和大着何兵部·其二
作者：程公许
朝代：宋

忆昔岁云暮，言趋君子堂。
昕班偶同归，三度金节凉。
木天并英游，东壁分余光。
日者对宸扆，直声动岩廊。
岂不志归田，胡遽喧巧簧。
别久花竹秀，山积书传香。
时无尘外交，若许令支郎。
愿言从之游，珪璧保闻望。
和大著何兵部
作者：程公许
朝代：宋

何侯起胶庠，岿立诸老后。霜空茂桧柏，惊秋笑蒲柳。平生经世心，短舞困长袖。白头谒承明，彩闼炳郎宿。去国一渔舟，顺风轻放溜。寒花耀荒寒，灵芝茁腐朽。身閒澹无虑，岁熟宜酿酒。更将自性观，妙契得无漏。忆昔岁云暮，言趋君子堂。昕班偶同归，三度金节凉。木天并英游，东壁分馀光。日者对宸扆，直声动岩廊。岂不志归田，胡遽喧巧簧。别久花竹秀，山积书传香。时无尘外交，若许令支郎。愿言从之游，圭璧保闻望。
和大著何兵部·其一
作者：程公许
朝代：宋

何侯起胶庠，岿立诸老后。霜空茂桧柏，惊秋笑蒲柳。平生经世心，短舞困长袖。白头谒承明，彩闼炳郎宿。去国一渔舟，顺风轻放溜。寒花耀荒寒，灵芝茁腐朽。身閒澹无虑，岁熟宜酿酒。更将自性观，妙契得无漏。
和大著何兵部·其二
作者：程公许
朝代：宋

忆昔岁云暮，言趋君子堂。昕班偶同归，三度金节凉。木天并英游，东壁分馀光。日者对宸扆，直声动岩廊。岂不志归田，胡遽喧巧簧。别久花竹秀，山积书传香。时无尘外交，若许令支郎。愿言从之游，圭璧保闻望。
和宪使张郎中
作者：程公许
朝代：宋

四海一奇男，象贤真柬之。绣斧外执法，滞淹犹在斯。冰壑栋梁具，凤梭云锦机。粉省趋含香，玺书啬封泥。生平方寸丹，云端双阙齐。小试川楫手，晒网芦中矶。以道拯世溺，先事防繻袽。三江昔怒号，一席今沦漪。平波净縠浪，祥风浃瑶池。八极汇涛澜，四顾蛟涎危。孰能戒维楫，重与歌平夷。
和宪使张郎中
作者：程公许
朝代：宋

四海一奇男，象贤真柬之。
绣斧外执法，滞淹犹在斯。
冰壑栋梁具，凤梭云锦机。
粉省趋含香，玺书啬封泥。
生平方寸丹，云端双阙齐。
小试川楫手，晒网芦中矶。
以道拯世溺，先事防繻袽。
三江昔怒号，一席今沦漪。
平波浄縠浪，祥风浃瑶池。
八极汇涛澜，四顾蛟涎危。
孰能戒维楫，重与歌平夷。
和家恭伯韵别曹扬休还涪陵五首
作者：程公许
朝代：宋

春风有客梦刀头，政好将军侍太丘。为惜交情留信宿，无端樯燕聒离愁。精蓝靖馆手同携，细与重论文暇时。须信有方藏肘后，可能无药起支离。胶漆论心忽离群，柳边躞蹀马蹄尘。清风朗月相思夜，依旧江山面目亲。朵颐渠可换灵龟，世事艰如整乱丝。执手应须细商略，古来成败几枰棋。读易岩前访德人，分明枯菌茁芽新。趋庭领会传心法，一笑陈编万古春。岭雪融春水涨溪，留连尊酒话精微。蓝田膝上还相忆，半偈何当问指归。
和家恭伯韵别曹扬休还涪陵五首·其一
作者：程公许
朝代：宋
体裁：七言绝句

春风有客梦刀头，政好将军侍太丘。为惜交情留信宿，无端樯燕聒离愁。
和家恭伯韵别曹扬休还涪陵五首·其三
作者：程公许
朝代：宋

胶漆论心忽离羣，柳边躞蹀马蹄尘。
清风朗月相思夜，依旧江山面目亲。
和家恭伯韵别曹扬休还涪陵五首·其三
作者：程公许
朝代：宋

胶漆论心忽离群，柳边躞蹀马蹄尘。清风朗月相思夜，依旧江山面目亲。
和家恭伯韵别曹扬休还涪陵五首·其二
作者：程公许
朝代：宋
体裁：七言绝句

精蓝靖馆手同携，细与重论文暇时。须信有方藏肘后，可能无药起支离。
和家恭伯韵别曹扬休还涪陵五首·其五
作者：程公许
朝代：宋
体裁：七言绝句

读易岩前访德人，分明枯菌茁芽新。趋庭领会传心法，一笑陈编万古春。
和家恭伯韵别曹扬休还涪陵五首·其六
作者：程公许
朝代：宋
体裁：七言绝句

岭雪融春水涨溪，留连尊酒话精微。蓝田膝上还相忆，半偈何当问指归。
和家恭伯韵别曹扬休还涪陵五首·其四
作者：程公许
朝代：宋

朵颐渠可换灵龟，世事艰如整乱丝。执手应须细商略，古来成败几枰棋。
和家恭伯韵别曹扬休还涪陵五首·其四
作者：程公许
朝代：宋

朶颐渠可换灵龟，世事艰如整乱丝。
执手应须细商略，古来成败几枰棋。
和小阮沇感时韵
作者：程公许
朝代：宋

豆笾列炙凌丘垤，有酒如渑旨且洌。
得似年丰世小康，渔樵结社谈蜚屑。
畏途羊肠徧宇县，二十年间行未彻。
忧时无力为支撑，问计商颜未能决。
频年水旱酿灾眚，况復刀兵值空劫。
剜疮补肉不遑恤，椎肤沥髓供一切。
诗歌硕鼠想乐郊，泽自无鱼可堪竭。
何时天狼陨芒焰，尽驱狐兔絷故穴。
危机欲济重坎陷，暴征须戢猛火烈。
所期世路静风尘，甘隠瓜畴耘露瓞。
阿咸年少知激昂，勉法前修立功业。
和小阮沇感时韵
作者：程公许
朝代：宋

豆笾列炙凌丘垤，有酒如渑旨且洌。得似年丰世小康，渔樵结社谈蜚屑。畏途羊肠遍宇县，二十年间行未彻。忧时无力为支撑，问计商颜未能决。频年水旱酿灾眚，况复刀兵值空劫。剜疮补肉不遑恤，椎肤沥髓供一切。诗歌硕鼠想乐郊，泽自无鱼可堪竭。何时天狼陨芒焰，尽驱狐兔絷故穴。危机欲济重坎陷，暴征须戢猛火烈。所期世路静风尘，甘隐瓜畴耘露瓞。阿咸年少知激昂，勉法前修立功业。
和庐陵士尹八俊投赠韵
作者：程公许
朝代：宋

白苎裁春衫，京尘可得缁。
一麾江海去，何成復何亏。
驰驱两轮朱，萧骚双鬓丝。
所欣岁功就，千里春台熙。
素念耻伐檀，烦政戒楚茨。
同心何自来，邂逅得我师。
金华仙去远，文其不在兹。
诸公竞唐体，颓流谁檝维。
命将骚雅坛，幸子无牢辞。
为我缓节歌，纾我商讴悲。
边尘塞乡国，介鳞语侏𠌯。
登楼仲宣赋，遣兴子美诗。
怀归自无计，惨戚将奚为。
排云天九重，抒我危苦词。
和庐陵士尹八俊投赠韵
作者：程公许
朝代：宋

白苧裁春衫，京尘可得缁。一麾江海去，何成复何亏。驰驱两轮朱，萧骚双鬓丝。所欣岁功就，千里春台熙。素念耻伐檀，烦政戒楚茨。同心何自来，邂逅得我师。金华仙去远，文其不在兹。诸公竞唐体，颓流谁楫维。命将骚雅坛，幸子无牢辞。为我缓节歌，纾我商讴悲。边尘塞乡国，介鳞语侏㒧。登楼仲宣赋，遣兴子美诗。怀归自无计，惨戚将奚为。排云天九重，抒我危苦词。
和庐陵士尹八俊投赠韵
作者：程公许
朝代：宋
体裁：古风

白苧裁春衫，京尘可得缁。一麾江海去，何成复何亏。驰驱两轮朱，萧骚双鬓丝。所欣岁功就，千里春台熙。素念耻伐檀，烦政戒楚茨。同心何自来，邂逅得我师。金华仙去远，文其不在兹。诸公竞唐体，颓流谁楫维。命将骚雅坛，幸子无牢辞。为我缓节歌，纾我商讴悲。边尘塞乡国，介鳞语侏俪。登楼仲宣赋，遣兴子美诗。怀归自无计，惨戚将奚为。排云天九重，抒我危苦词。
和彦威纪事二首
作者：程公许
朝代：宋

久戍兵残将亦骄，幸时轇轕与民仇。边关撤警久阶厉，甲胄弃残尤误谋。淮浦方期三就绪，王官忍赋四宜休。江城永夜攲寒枕，数尽残更有几筹。民劳无诉卒长征，安得天河洗甲兵。虎出柙谁当任责，鸟伤弓后可无惊。峡山风雪清尊共，楚泽云涛去棹轻。忧国宁忘丝发补，忍随时态慕鲜荣。
和彦威纪事二首·其一
作者：程公许
朝代：宋

久戍兵残将亦骄，幸时轇轕与民仇。边关撤警久阶厉，甲胄弃残尤误谋。淮浦方期三就绪，王官忍赋四宜休。江城永夜攲寒枕，数尽残更有几筹。
和彦威纪事二首·其一
作者：程公许
朝代：宋

久戍兵残将亦骄，幸时轇轕与民仇。
边关撤警久阶厉，甲胄弃残尤误谋。
淮浦方期三就绪，王官忍赋四宜休。
江城永夜欹寒枕，数尽残更有几筹。
和彦威纪事二首·其二
作者：程公许
朝代：宋

民劳无诉卒长征，安得天河洗甲兵。虎出柙谁当任责，鸟伤弓后可无惊。峡山风雪清尊共，楚泽云涛去棹轻。忧国宁忘丝发补，忍随时态慕鲜荣。
和彦威纪事二首·其二
作者：程公许
朝代：宋

民劳无诉卒长征，安得天河洗甲兵。
虎出柙谁当任责，鸟伤弓后可无惊。
峡山风雪清尊共，楚泽云涛去棹轻。
忧国宁忘丝髮补，忍随时态慕鲜荣。
和景韩赠子敬末章韵
作者：程公许
朝代：宋

艳冶昭阳妃，娇好浣纱女。盛时一转盼，零落委黄土。彼姝秋胡妇，真节甘独守。炜炜编简上，芳声乃持久。我欲呼绪风，酹以一觞酒。君看涧底松，阅世几寒暑。丈夫要如此，千载可尚友。鬼蜮玩阿瞒，何妨掺挝鼓。平生书五车，一字不堪煮。忾我左右手，双顾石棱紫。忍穷学师道，觅句迫徐俯。横陈味嚼蜡，下笔迅流水。忆昨涪江滨，对吟夜床雨。胡为轻判袂，愁凭乌皮几。人生如飞蓬，飘落无定所。那知锦官城，尊酒又同举。草玄几垂丝，笔力造化补。自我交斯人，短翅思决起。不因得趣同，那觉同心苦。至今浮山梦，历历西窗语。斋厨厌苜蓿，尘甑窘禾稆。忍饥搜枯肠，数息保气母。何当陪胜赏，一醉诗分取。终恐吃期期，输君白玉麈。
和景韩赠子敬末章韵
作者：程公许
朝代：宋

艷冶昭阳妃，娇好浣纱女。
盛时一转盼，零落委黄土。
彼姝秋胡妇，真节甘独守。
炜炜编简上，芳声乃持久。
我欲呼绪风，酹以一觞酒。
君看涧底松，阅世几寒暑。
丈夫要如此，千载可尚友。
鬼蜮玩阿瞒，何妨掺挝鼓。
平生书五车，一字不堪煮。
忾我左右手，双顾石棱紫。
忍穷学师道，觅句迫徐俯。
横陈味嚼蜡，下笔迅流水。
忆昨涪江滨，对吟夜床雨。
胡为轻判袂，愁凭乌皮几。
人生如飞蓬，飘落无定所。
那知锦官城，尊酒又同举。
草玄几垂丝，笔力造化补。
自我交斯人，短翅思决起。
不因得趣同，那觉同心苦。
至今浮山梦，历历西窗语。
斋厨厌苜蓿，尘甑窘禾稆。
忍饥搜枯肠，数息保气母。
何当陪胜赏，一醉诗分取。
终恐吃期期，输君白玉麈。
和楼大参韵赞史伯谦少弼二同年挂冠
作者：程公许
朝代：宋

俚耳惊闻古曲弹，地行元不慕仙官。方看凤穴将雏上，已悟羊肠涉世难。蚁梦未酣谁唤醒，鱼游自乐与谁观。不妨散策三岩路，听彻松风度百滩。琴自无弦不用弹，岁寒姱节傲苍官。青衫吏隐非吾愿，綵服儿啼畏色难。三径归寻元约在，万缘回向自心观。何时款竹云庄去，洗耳香山八节滩。
和楼大参韵赞史伯谦少弼二同年挂冠·其一
作者：程公许
朝代：宋
体裁：七言律诗

俚耳惊闻古曲弹，地行元不慕仙官。方看凤穴将雏上，已悟羊肠涉世难。蚁梦未酣谁唤醒，鱼游自乐与谁观。不妨散策三岩路，听彻松风度百滩。
和楼大参韵赞史伯谦少弼二同年挂冠·其二
作者：程公许
朝代：宋

琴自无弦不用弹，岁寒姱节傲苍官。青衫吏隐非吾愿，綵服儿啼畏色难。三径归寻元约在，万缘回向自心观。何时款竹云庄去，洗耳香山八节滩。
和楼大参韵赞史伯谦少弼二同年挂冠·其二
作者：程公许
朝代：宋

琴自无絃不用弹，岁寒姱节傲苍官。
青衫吏隠非吾愿，綵服儿啼畏色难。
三径归寻元约在，万缘回向自心观。
何时款竹云庄去，洗耳香山八节滩。
和江平叔游无为山诗韵
作者：程公许
朝代：宋

夙嗜一丘壑，誓言苦难践。梦踏西山云，陟降原复巘。世纷不可耐，道根日以浅。永愧龛中定，三叹涕如霰。君从柯山来，行尽蜀山险。不惮屐齿蜡，恣襞兰亭茧。毫端花五色，优昙时一现。翛翛尘外趣，历历眼中见。人生欢会少，抟沙随手散。何以慰瞻思，英词展黄绢。
和江平叔游无为山诗韵
作者：程公许
朝代：宋

夙嗜一邱壑，誓言苦难践。
梦踏西山云，陟降原復巘。
世纷不可耐，道根日以浅。
永愧龛中定，三叹涕如霰。
君从柯山来，行尽蜀山险。
不惮屐齿蜡，恣襞兰亭茧。
毫端花五色，优昙时一现。
翛翛尘外趣，历历眼中见。
人生欢会少，抟沙随手散。
何以慰瞻思，英词展黄绢。
和洪司令春日客怀二首
作者：程公许
朝代：宋

寂寂春愁何许来，诗翁得句凌欧梅。一百五日火将换，二十四风花递开。玉垒新诗未题遍，镜山归梦宁须催。人生田舍差足乐，我亦欲寻桤木栽。好风排闼锦囊来，咀味真如渴望梅。樱笋算无多日事，棠梨约有几分开。社醅熟倩提壶劝，春种忙应布谷催。早愿时清归亦好，小山幽桂剩须栽。
和洪司令春日客怀二首·其一
作者：程公许
朝代：宋
体裁：七言律诗

寂寂春愁何许来，诗翁得句凌欧梅。一百五日火将换，二十四风花递开。玉垒新诗未题遍，镜山归梦宁须催。人生田舍差足乐，我亦欲寻桤木栽。
和洪司令春日客怀二首·其二
作者：程公许
朝代：宋
体裁：七言律诗

好风排闼锦囊来，咀味真如渴望梅。樱笋算无多日事，棠梨约有几分开。社醅熟倩提壶劝，春种忙应布谷催。早愿时清归亦好，小山幽桂剩须栽。
和眉山杨清父龙渊小舫四绝句
作者：程公许
朝代：宋

谁能投笔规万户，但可短篷称散人。偪侧世途何处避，千金难买是閒身。婵娟倚市为谁好，膏火置身空自煎。何似濯缨歌一曲，秋江淼淼碧如天。
和眉山杨清父龙渊小舫四绝句·其一
作者：程公许
朝代：宋
体裁：七言绝句

谁能投笔规万户，但可短篷称散人。偪侧世途何处避，千金难买是閒身。
和眉山杨清父龙渊小舫四绝句·其二
作者：程公许
朝代：宋
体裁：七言绝句

婵娟倚市为谁好，膏火置身空自煎。何似濯缨歌一曲，秋江淼淼碧如天。
和程使君劳农仙云山拜扬子云像蒋丞相坟
作者：程公许
朝代：宋

使君文采郁卿云，声利场中三沐熏。
茧纸昼閒临晋帖，鱼膏夜永课皇坟。
劭农恳恻车频驻，弔古凄凉酒易醺。
笑我坐窗甘独冷，吟情强半被愁分。
和程使君劳农仙云山拜扬子云像蒋丞相坟
作者：程公许
朝代：宋

使君文采郁卿云，声利场中三沐薰。茧纸昼閒临晋帖，鱼膏夜永课皇坟。劭农恳恻车频驻，吊古凄凉酒易醺。笑我坐窗甘独冷，吟情强半被愁分。
和程及甫迎春三首
作者：程公许
朝代：宋

语脉留连烛跋频，也知同姓异他人。笔花枉着蓝田纸，谁直金銮夜演纶。剑栈云深烂漫游，知非吾土且登楼。薰风十里陌堤上，打伴明当还益州。万生宁不念扶颠，涧壑今犹挽莫前。过眼舜华开落几，功名好在鬓皤然。
和程及甫迎春三首·其一
作者：程公许
朝代：宋
体裁：七言绝句

语脉留连烛跋频，也知同姓异他人。笔花枉着蓝田纸，谁直金銮夜演纶。
和程及甫迎春三首·其三
作者：程公许
朝代：宋
体裁：七言绝句

万生宁不念扶颠，涧壑今犹挽莫前。过眼舜华开落几，功名好在鬓皤然。
和程及甫迎春三首·其二
作者：程公许
朝代：宋

剑栈云深烂漫游，知非吾土且登楼。
熏风十里陌堤上，打伴明当还益州。
和程及甫迎春三首·其二
作者：程公许
朝代：宋

剑栈云深烂漫游，知非吾土且登楼。薰风十里陌堤上，打伴明当还益州。
和答括苍龚彦质
作者：程公许
朝代：宋

不惯参禅不学仙，不婚不宦忽华颠。
前身疑是林和靖，好句多于谢惠连。
投赠颇堪华锦绣，择交当胜佩韦弦。
鷄虫得失何时了，洗耳松风共醉眠。
和答括苍龚彦质
作者：程公许
朝代：宋

不惯参禅不学仙，不婚不宦忽华颠。前身疑是林和靖，好句多于谢惠连。投赠颇堪华锦绣，择交当胜佩韦弦。鸡虫得失何时了，洗耳松风共醉眠。
和若水赋郡圃梅花三绝句
作者：程公许
朝代：宋

踏雪微吟分外清，蓝桥底处觅云英。客来何物供娱玩，竹叶新篘玉糁羹。琼玉林中笑语亲，色香原不著根尘。淡烟疏雨静相对，聊藉诗篇管领春。冰池媚影早春时，转眼累累子着枝。调饪可能无好手，太羹真味付谁知。
和若水赋郡圃梅花三绝句·其一
作者：程公许
朝代：宋
体裁：七言绝句

踏雪微吟分外清，蓝桥底处觅云英。客来何物供娱玩，竹叶新篘玉糁羹。
和若水赋郡圃梅花三绝句·其三
作者：程公许
朝代：宋

冰池媚影早春时，转眼累累子着枝。调饪可能无好手，太羹真味付谁知。
和若水赋郡圃梅花三绝句·其三
作者：程公许
朝代：宋

冰池媚影早春时，转眼纍纍子着枝。
调饪可能无好手，太羹真味付谁知。
和若水赋郡圃梅花三绝句·其二
作者：程公许
朝代：宋

琼玉林中笑语亲，色香原不着根尘。
淡烟疎雨静相对，聊藉诗篇管领春。
和若水赋郡圃梅花三绝句·其二
作者：程公许
朝代：宋

琼玉林中笑语亲，色香原不著根尘。淡烟疏雨静相对，聊藉诗篇管领春。
和虞使君撷素馨花遗张立蒸沉香四绝句
作者：程公许
朝代：宋

平章江浙素馨种，小白花山瓜葛亲。借取水沉薰玉骨，便如屏障唤真真。长讶诗人巧夺胎，天心月胁句中来。更将花谱通香谱，输与博山烘炭煤。绿云影覆白云英，馥郁秋风不易陈。休遣江南誇艳曲，朝朝琼树眼中新。风露高寒醉梦清，小窗香雾远嚣尘。不须殷七戏三昧，始信司花女有神。
和虞使君撷素馨花遗张立蒸沉香四绝句·其一
作者：程公许
朝代：宋

平章江浙素馨种，小白花山瓜葛亲。
借取水沉熏玉骨，便如屏障唤真真。
和虞使君撷素馨花遗张立蒸沉香四绝句·其一
作者：程公许
朝代：宋

平章江浙素馨种，小白花山瓜葛亲。借取水沉薰玉骨，便如屏障唤真真。
和虞使君撷素馨花遗张立蒸沉香四绝句·其三
作者：程公许
朝代：宋

绿云影覆白云英，馥郁秋风不易陈。
休遣江南夸艷曲，朝朝琼树眼中新。
和虞使君撷素馨花遗张立蒸沉香四绝句·其三
作者：程公许
朝代：宋

绿云影覆白云英，馥郁秋风不易陈。休遣江南誇艳曲，朝朝琼树眼中新。
和虞使君撷素馨花遗张立蒸沉香四绝句·其二
作者：程公许
朝代：宋
体裁：七言绝句

长讶诗人巧夺胎，天心月胁句中来。更将花谱通香谱，输与博山烘炭煤。
和虞使君撷素馨花遗张立蒸沉香四绝句·其四
作者：程公许
朝代：宋
体裁：七言绝句

风露高寒醉梦清，小窗香雾远嚣尘。不须殷七戏三昧，始信司花女有神。
和虞使君春雨
作者：程公许
朝代：宋

诗翁高卧沧江上，几为忧民霜鬓毛。推枕中宵赋春雨，笔锋如瑩鸊鹈膏。
和虞使君春雨
作者：程公许
朝代：宋
体裁：七言绝句

诗翁高卧沧江上，几为忧民霜鬓毛。推枕中宵赋春雨，笔锋如莹鸊鹈膏。
和虞使君赋山茶花二首
作者：程公许
朝代：宋

眼明绝艳照凋年，傲雪凌霜分外妍。鹤顶染砂那得似，犀棱削角自苍然。若为白瑞三冬里，独抱丹心一节坚。岁晚须公与商略，尽渠春昼万红嫣。梅花蘸影碧江浔，似怪高人金玉音。咏絮可怜清寡伴，冠霞来与共论心。定知句迫琼瑶响，莫惜杯浮琥珀深。姑射清寒西子醉，一时妩媚索高吟。
和虞使君赋山茶花二首·其一
作者：程公许
朝代：宋

眼明绝艳照凋年，傲雪凌霜分外妍。鹤顶染砂那得似，犀棱削角自苍然。若为白瑞三冬里，独抱丹心一节坚。岁晚须公与商略，尽渠春昼万红嫣。
和虞使君赋山茶花二首·其一
作者：程公许
朝代：宋

眼明绝艷照凋年，傲雪凌霜分外妍。
鹤顶染砂那得似，犀棱削角自苍然。
若为白瑞三冬裏，独抱丹心一节坚。
岁晚须公与商略，尽渠春昼万红嫣。
和虞使君赋山茶花二首·其二
作者：程公许
朝代：宋
体裁：七言律诗

梅花蘸影碧江浔，似怪高人金玉音。咏絮可怜清寡伴，冠霞来与共论心。定知句迫琼瑶响，莫惜杯浮琥珀深。姑射清寒西子醉，一时妩媚索高吟。
和虞沧江梅花四绝句
作者：程公许
朝代：宋

横枝借与月传神，相对无言自目成。好在玉壶清夜里，冷香孤艳浸空明。园林春到杳无踪，恰似灵犀一点通。剩著新题问花信，从头二十四番风。铜彝深养玉肤肌，更着图书绕四围。千古离骚谁与续，袭人清韵自芳菲。暖日笼寒意小忺，为君索笑一巡檐。细挼玉糁浮杯面，犹自诗肠未属厌。
和虞沧江梅花四绝句·其一
作者：程公许
朝代：宋

横枝借与月传神，相对无言自目成。
好在玉壶清夜裏，冷香孤艷浸空明。
和虞沧江梅花四绝句·其一
作者：程公许
朝代：宋

横枝借与月传神，相对无言自目成。好在玉壶清夜里，冷香孤艳浸空明。
和虞沧江梅花四绝句·其三
作者：程公许
朝代：宋
体裁：七言绝句

铜彝深养玉肤肌，更着图书绕四围。千古离骚谁与续，袭人清韵自芳菲。
和虞沧江梅花四绝句·其二
作者：程公许
朝代：宋

园林春到杳无踪，恰似灵犀一点通。
剩着新题问花信，从头二十四番风。
和虞沧江梅花四绝句·其二
作者：程公许
朝代：宋

园林春到杳无踪，恰似灵犀一点通。剩著新题问花信，从头二十四番风。
和虞沧江梅花四绝句·其四
作者：程公许
朝代：宋
体裁：七言绝句

暖日笼寒意小忺，为君索笑一巡檐。细挼玉糁浮杯面，犹自诗肠未属厌。
和谢孟彝秘丞馆中书怀
作者：程公许
朝代：宋

虎头一生信痴绝，虚名误人可多窃。萧疏白发宁可贷，流浪红尘几时歇。三神山夐隔嚣纷，众君子聚瑩冰雪。麈犀时接宝唾香，玄关要待玉■掣。缅怀元祐载赓唱，谁为崇丘补亡缺。直庐竹帛不停披，酺池斋盂宁浪出。故都何在渺烟埃，湖山也自佳风月。拟结齐盟修故事，莫向深杯辞百罚。烝哉与我心事同，诗来可作成规揭。甚惭老丑强涂抹，得与婵娟夸二八。静思世故殊未艾，澒洞忧端不可掇。由来馆殿育英髦，期为朝家效丝发。不然坐费玉帛招，奚异信手沙土撮。天阍何曾九关隔，愚虑或补万分一。诸君信是廊庙具，老我已愧瓶罂溢。惊看淋漓洒巨轴，岂比呻吟点枯笔。吾侪立名要不朽，荣禄过眼才一瞥。从今朝谒得休暇，勿使文会多间阔。摩挲尊罍品书画，上下古今商得失。乞归早得隐林岩，誇与渔樵旧人说。
和谢孟彝秘丞馆中书怀
作者：程公许
朝代：宋
体裁：古风

虎头一生信痴绝，虚名误人可多窃。萧疏白发宁可贷，流浪红尘几时歇。三神山夐隔嚣纷，众君子聚莹冰雪。麈犀时接宝唾香，玄关要待玉■掣。缅怀元祐载赓唱，谁为崇丘补亡缺。直庐竹帛不停披，酺池斋盂宁浪出。故都何在渺烟埃，湖山也自佳风月。拟结齐盟修故事，莫向深杯辞百罚。烝哉与我心事同，诗来可作成规揭。甚惭老丑强涂抹，得与婵娟夸二八。静思世故殊未艾，澒洞忧端不可掇。由来馆殿育英髦，期为朝家效丝发。不然坐费玉帛招，奚异信手沙土撮。天阍何曾九关隔，愚虑或补万分一。诸君信是廊庙具，老我已愧瓶罂溢。惊看淋漓洒巨轴，岂比呻吟点枯笔。吾侪立名要不朽，荣禄过眼才一瞥。从今朝谒得休暇，勿使文会多间阔。摩挲尊罍品书画，上下古今商得失。乞归早得隐林岩，誇与渔樵旧人说。
和谢孟彝秘丞馆中书怀
作者：程公许
朝代：宋

虎头一生信痴绝，虚名误人可多窃。
萧踈白髮宁可贷，流浪红尘几时歇。
三神山夐隔嚣纷，众君子聚莹冰雪。
麈犀时接宝唾香，玄关要待玉{⿱𥫗氐}掣。
缅怀元佑载赓唱，谁为崇丘补亡缺。
直庐竹帛不停披，酺池斋盂宁浪出。
故都何在渺烟埃，湖山也自佳风月。
拟结齐盟修故事，莫向深杯辞百罚。
烝哉与我心事同，诗来可作成规揭。
甚惭老丑强涂抹，得与婵娟夸二八。
静思世故殊未艾，澒洞忧端不可掇。
由来馆殿育英髦，期为朝家效丝髮。
不然坐费玉帛招，奚异信手沙土撮。
天阍何曾九关隔，愚虑或补万分一。
诸君信是廊庙具，老我已愧瓶罂溢。
惊看淋漓洒巨轴，岂比呻吟点枯笔。
吾侪立名要不朽，荣禄过眼才一瞥。
从今朝谒得休暇，勿使文会多间阔。
摩挲尊罍品书画，上下古今商得失。
乞归早得隠林岩，夸与渔樵旧人说。